Η σφεντόνα του Δαβίδ - Καλιότσος Παντελής | Εκδόσεις Πατάκη\nΚωδικός προϊόντος: 04250\nΣυγγραφέας Καλιότσος, Παντελής\nΔημοσίευμα "Πέθανε ο «βασιλιάς» του παιδικού βιβλίου, Παντελής Καλιότσος", www.tovima.gr, 09/09/2016\nΔημοσίευμα Δ. Γκιώνης, "Αποχαιρετώντας τον Παντελή Καλιότσο", www.efsyn.gr, 18/09/2016\nΔημοσίευμα Ελ. Γκίκα, "Παντελής Καλιότσος: Γράφοντας και ζώντας με Μνήμη και Όνειρο", www.fractalart.gr, 14/09/2016\nΔημοσίευμα BOOKPRESS, σελ. 28, 29 (01/02/2010)\nΚατηγορία Χιούμορ, Ιστορικό, Κοινωνικό\nO μικρόσωμος και ανίσχυρος Δαβίδ, μας λέει η Bίβλος, έχοντας για μοναδικό του όπλο μια σφεντόνα, εξόντωσε τον σιδερόφρακτο γίγαντα Γολιάθ. H άνιση αυτή μονομαχία έγινε πριν από χιλιάδες χρόνια, επαναλαμβάνεται ωστόσο από καιρό σε καιρό μέχρι σήμερα. Συχνά οι ανίσχυροι νικάνε τους ισχυρούς. Aς θυμηθούμε, για παράδειγμα, την υπερδύναμη της Aμερικής που νικήθηκε από το μικροσκοπικό Bιετνάμ. Aς θυμηθούμε προπάντων το «Έπος της Aλβανίας». Eδώ μπορούμε στ' αλήθεια να πούμε ότι τα τανκς υποχώρησαν μπροστά στις σφεντόνες. Πώς γίνεται αυτό το θαύμα; Iδού η απάντηση: Aν έχεις για σύμμαχό σου το Δίκιο και την Aλήθεια, μπορεί να χάσεις μερικές μάχες, τελικά όμως -αργά ή γρήγορα- θα κερδίσεις τον πόλεμο. Στην ιστορία αυτή θα δεις πώς τα κατάφεραν δεκαεννιά πιτσιρίκια της Β΄ Δημοτικού. Kαι θα τρίβεις τα μάτια σου!\n"Ποιος είναι ο σύγχρονος Δαβίδ στον οποίο αναφέρεται ο Παντελής Καλιότσος και ποιος ο Γολιάθ; Το ρόλο του γίγαντα έχει η απριλιανή δικτατορία και τη σφεντόνα την κρατούν ως νέοι Δαβίδ οι μαθητές της Β’ δημοτικού ενός επαρχιακού σχολείου που θέλουν να πολεμήσουν το καθεστώς για να μην βλέπουν τη δασκάλα τους στεναχωρημένη. Η τάξη λοιπόν ζητάει από τον Άι Βασίλη ως δώρο όπλα για να πολεμήσει, το γράμμα διαβάζεται από τους λογοκριτές, γιαγιάδες καλούνται στην Ασφάλεια για ανάκριση, στήνεται ολόκληρη στρατιωτική επιχείρηση για να συλληφθούν οι επικίνδυνοι τρομοκράτες και το όλον καταλήγει σε ένα τεράστιο φιάσκο! Με χιούμορ και ειρωνεία που τσακίζει κόκαλα, χωρίς πατριωτικές κορόνες περί δημοκρατίας, θυμίζει στους μεγαλύτερους τον παραλογισμό των δικτατόρων και των μηχανισμών καταστολής που είχαν στήσει και ταυτόχρονα σκιαγραφεί, για τους νεότερους, την εποχή εκείνη όπου βασίλευε η καχυποψία, η ευθυνοφοβία και η άκριτη υποταγή σε νόμους τρελούς κι αυθαίρετους."\nPage generated: 11/04/2021 22:29:22


Άνεμος Αντίστασης: Αφρίν: Όταν οι "μεγάλες δυνάμεις" συναινούν σε ένα έγκλημα\nΣήμερα ο Τούρκικος στρατός εισήλθε στο Αφρίν, και άφησε τους τζιχαντιστές να παρελάσουν στην πόλη και ήδη με καταγγελίες Κούρδων οι δεύτεροι ξεκίνησαν τους αποκεφαλισμούς.\nΟι κατά κύριο λόγο Κουρδικές δυνάμεις του YPG ήταν αυτές που συνέβαλλαν μαζί με τις Ρωσικές δυνάμεις στην ήττα του ISIS στην Συρία. Και ενώ οι Ρώσοι κατοχύρωναν το καθεστώς Άσαντ στην μισή Συρία περίπου, οι δυνάμεις του YPG έκαναν την πιο βρώμικη δουλεία και εξολόθρευαν τους ισλαμιστές του ISIS από την υπόλοιπη χώρα και από το προπύργιο τους, την Ράκα.\nΟι δυνάμεις του YPG αναφέρονται σε Κούρδους με άμεση σχέση με το PKK, το πιο ριζοσπαστικό κομμάτι των Κούρδων και κατά συνέπεια κουβαλάγανε ένα πιο αριστερό φορτίο ακόμα και στον τρόπο διοίκησης των περιοχών που έλεγχαν, και βέβαια απέναντι στους αποκεφαλισμούς και την σαρία του ISIS, αποτελούσαν για τις περιοχές που καταλάμβαναν "ελευθερωτές" αφού υποσχόντουσαν έναν πιο δημοκρατικό και φιλελεύθερο τρόπο διακυβέρνησης, ακόμα και από τον "τρόπο" του ίδιου του Άσαντ, και για αυτό το λόγο Ρωσία και καθεστώς δεν έβλεπαν με καλό μάτι την εδαφική επέκταση των Κούρδων στον Συριακό εμφύλιο.\nΑυτή η απέχθεια του Άσαντ προς τους Κούρδους έκανε τους παμπόνηρους Αμερικάνους να τρέξουν σε άμεση υποστήριξη τους αφού πλέον μετά την κατάρρευση του ISIS ήταν ο δεύτερος πόλος μετά τον Άσαντ στην Συρία. Οι ΗΠΑ εξόπλισαν τους Κούρδους περαιτέρω, και η Βόρεια και Ανατολική Συρία φαινόντουσαν να γίνονται ένα Συριακό Κουρδιστάν, στις παρυφές της Τουρκίας που ακόμα πολεμάει εντός των συνόρων της το PKK.\nΤο θέμα είναι ότι οι Κούρδοι της Συρίας μάλλον βασίστηκαν πολύ στις ΗΠΑ το τελευταίο διάστημα και δεν υπολόγισαν ότι η Τουρκία αποτελεί σταθερό εταίρο των ΗΠΑ, παρά τις κακές σχέσεις που είχαν στην συγκυρία. Η Τουρκία άλλωστε αποτέλεσε το μεγάλο συνέταιρο των ΗΠΑ στην Μέση Ανατολή ιστορικά.\nΈτσι όταν ο Ερντογάν αποφάσισε ότι ένα ισχυρό Συριακό Κουρδιστάν θα άνοιγε τις ορέξεις των δικών του Κούρδων ακόμα περισσότερο το πρώτο που έκανε ήταν να κάνει μία επίθεση φιλίας στην Ρωσία προβάλλοντας τους Κούρδους ως υποχείριων των σχεδίων των ΗΠΑ στην Συρία (και δεν είχε και άδικο σε αυτό). Ο Πούτιν λοιπόν, άνοιξε τους αεροδιάδρομους της Β. Συρίας στον Ερντογάν, όπως καταγγέλλουν και σήμερα οι Κουρδικές δυνάμεις του Αφρίν, με στόχο να αποδυναμωθούν οι Κούρδοι, ως σύμμαχοι των ΗΠΑ.\nΑπό την άλλη οι ΗΠΑ, βλέποντας έναν Ερντογάν αποφασισμένο να κάνει την Ανατολική Μεσόγειο και Μέση Ανατολή σκηνικό μία μεγάλης έντασης, εγκατέλειψαν τους Κούρδους του Αφρίν και τον άφησαν να το καταλάβει. Οι ΗΠΑ δεν ρίσκαραν να θέσουν την Τουρκία εκτός σφαίρας επιρροής της σε μόνιμη βάση και να την δει να συνεταιρίζεται με την μισητή Ρωσία, από την οποία πλέον αγόραζε όπλα (βλέπε s400). Κανείς δεν ξέρει αν τα γεγονότα οδηγούν τους Κούρδους της Συρίας στην πλήρη απομόνωση τους ή απλά οι ΗΠΑ θα εγγυηθούν στο μέλλον ότι η Τουρκία θα σταματήσει (αν μπορούν βέβαια).\nΒέβαια και η Ευρωπαϊκή Ένωση δεν έβγαλε κιχ, όπως συνηθίζει το τελευταίο διάστημα!!!!


Πόσο πιο γύφτος μπορείς να γίνεις βρε Αλέξη; (video) – Κανένα ζόρι\nΠόσο πιο γύφτος μπορείς να γίνεις βρε Αλέξη; (video)\nDate: 20/03/2022Author: Καταχανάς (Γ. Μεταξάς) 4 Σχόλια\nΤι την ήθελες την Καλαμαριά; Πάλι ρεντίκολο έγινες! Οχι ότι ήσουν κάτι καλύτερο, αλλά τουλάχιστον οι οπαδοί σου μέχρι τώρα, δεν είχαν πάρει χαμπάρι τίποτα!\nΚαι πας που πας Καλαμαριά, πάρε και κανένα φράγκο να σου βρίσκεται… Μπορεί να σου ‘ρθει μια λιγούρα βρε παιδί μου να μην έχεις να πάρεις ένα τρίγωνο Πανοράματος; Ντροπή! Συνοδεύεις και την Αχ-τσιόγλου!\nΒέβαια, θα μου πεις, παίρνεις 20 χιλιάρικα πάνω κάτω το μήνα. Κάτι έλεγε κι ο Αδωνις ότι δε σας φτάνουν τα χρήματα κι ότι υποφέρετε, ήρθες να το επιβεβαιώσεις κι εσύ! Πόσο υποφέρεις Αλέξη μου… Συμπάσχω!!! Μα τον Γιαραμπή! Μη σώσω να σε δω σε γιαπί, αν λέω ψέμματα…\nΑλλά μπροστά στην Αχ-τσιόγλου κι εσύ μωρέ… Πάλι καλά που σ’ έσωσε ο σύντροφος δίπλα! Ομως… λίγο τακτ βρε παιδί μου… Καρφώθηκες! Δε σε έμαθε ο Klaus (Schwab) τα κόλπα; Τσάμπα το φροντιστήριο;\nΜα κι αυτοί οι μουσικοί βρε παιδί μου, μπροστά σου έτυχαν; Δάκτυλος Κούλη μου μυρίζει Αλέξη μου… Και τι δάκτυλος! Κοβιντιασμένος! Σ’ την είχε στημένη ο γρουσούζης, που όλη νύχτα να βλέπει την Περιστέρα στον ύπνο του και το φάντασμα του Στάλιν! Το ίδιο είναι, αλλά δε βαριέσαι… Ξορκισμένος στον απήγανο! Φτου φτου φτου!\nΦτύσε κι εσύ! Οχι προς τα εμένα βρε βλήμα! Πιο αριστερά… Α, να γεια σου! Εκεί! Στον Πολάκη! Αντέχει!\nΑλλά να μου πεις Αλέξη μου, σάματις όπου και να πας πλερώνεις; ‘Η ο μαλάκας ο φορολογούμενος θα πλερώνει τα γούστα σου, ή όποιος ακόμα πιο μαλάκας νομίζει ότι θα σε πιάσει βύσμα! Εχεις την Golden Visa μόστρα στην (αριστερή) τσέπη για τα ματάκια της Αχ-τσιόγλου, σιγά μην κουβαλάς μετρητό… Δίκιο έχεις! Ψέμματα να πω;\nΑντε και καλά εσύ να μην κουβαλάς, αλλά ούτε κι η φρουρά σου; Θυμάμαι Αλέξη μου που ήρθες Χαλκίδα και ήρθε στο μαγαζί που δουλεύω ένα παληκάρι σαν τα χαλασμένα τα νερά, να κρατάει τσίλιες μη σου την πέσουν τίποτις βάρβαροι πλαγιομετωπικά. Και κάθισε πασάς με τις ώρες ο δικός σου και μήτε έναν espresso δεν πήρε… Γυφτοβλογιά έπεσε το φελέκι μου;\nΚοίτα μην πας σε κανέναν Κιάμο με την Αχ-τσιόγλου και γίνεις πάλι ρεζίλι! Ούτε η λουλουδού δε θα σε θέλει μετά…\nBy the way, ωραία η μασκούλα! Ποια καφετέρια την κλαίει; Για φίλτρο του καφέ μου φαίνεται…\nΚαλημέρα Περιστέρα! Τα πιτσουνάκια καλά;\nΠροηγούμενο Προηγούμενο άρθρο: Πόσο ρωσικό είναι το Ισραήλ;\nΕπόμενη Επόμενο άρθρο: Κυβέρνηση… «χαμένων»! Η κρίση ακρίβειας και τα εκλογικά σενάρια\n4 σκέψεις σχετικά με το “Πόσο πιο γύφτος μπορείς να γίνεις βρε Αλέξη; (video)”\n20/03/2022 στο 23:23\nΤον φάγατε φαρμακογλωσοι και οι δύο . Είναι υπέρ τής αχρηματης κοινωνίας ό τσιπης.!!\nΑπό αγράμματο άνθρωπο τι περιμένεις?\n21/03/2022 στο 01:08\n20/03/2022 στο 10:40\nΑλιέκσι, Ρόμπα again.. 🤣\n20/03/2022 στο 11:26


PwC: Ανακάμπτουν τα έσοδα σε ψυχαγωγία και ΜΜΕ- Ανάπτυξη 6,5% το 2021 - NOMISMA\nΠαρασκευή 22 Οκτωβρίου 2021 | 16:04\nΟ κλάδος Ψυχαγωγίας & ΜΜΕ, που αποτιμάται πάνω από 2 τρισ. δολ., ανακτά τη δυναμική του σε παγκόσμιο επίπεδο σύμφωνα με την 22η ετήσια έρευνα της PwC «Global Entertainment & Media Outlook 2021-2025».\nΑναμένεται να καταγράψει ανάπτυξη 6,5% το 2021 και 6,7% το 2022, τροφοδοτούμενος από την ισχυρή ζήτηση για ψηφιακό περιεχόμενο και διαφήμιση. Αυτή η επαναφορά στην ανάπτυξη έρχεται μετά από τη δύσκολη περίοδο του 2020, όπου η δια ζώσης ψυχαγωγία σημείωσε δραματική πτώση, καταγράφοντας 71% μείωση στα έσοδα των εισιτηρίων των κινηματογράφων εξαιτίας της πανδημίας.\nΗ μελέτη της PwC “Global Entertainment & Media Outlook 2021-2025” επικεντρώνεται στην ανάλυση και πρόβλεψη της καταναλωτικής και διαφημιστικής δαπάνης στον κλάδο της Ψυχαγωγίας & ΜΜΕ και λαμβάνει υπόψη στοιχεία από 52 χώρες. Διαπιστώνει μείωση κατά 3,8% των εσόδων του κλάδου Ψυχαγωγίας & ΜΜΕ, σε παγκόσμιο επίπεδο από 2,1 τρισ. δολ. το 2019 σε 2,0 τρισ. δολ. το 2020, σημειώνοντας την μεγαλύτερη ετήσια πτώση στα 22 χρόνια της έκδοσης της συγκεκριμένης έκθεσης. Ωστόσο καταγράφηκαν κάποιες φωτεινές εξαιρέσεις που συνδέονται με τμήματα του κλάδου, και οι οποίες είναι αποτέλεσμα της μετατόπισης στη ζήτηση των καταναλωτών. Αναμένεται επίσης αύξηση των παγκόσμιων εσόδων του κλάδου μεταξύ 2021 και 2025, με μέσο ετήσιο ρυθμό ανάπτυξης (CAGR) 5%, ανεβάζοντας τα έσοδα του κλάδου στα 2,6 τρισ. δολ. το 2025. Στην Ελλάδα την ίδια περίοδο, τα έσοδα εκτιμάται ότι θα φτάσουν τα 6,47 δις. δολ. με μέσο ετήσιο ρυθμό ανάπτυξης (CAGR) 6,26%.\nΤο τμήμα της κλασικής τηλεόρασης/οικιακού βίντεο παραμένει το μεγαλύτερο καταναλωτικό κομμάτι του κλάδου Ψυχαγωγίας & ΜΜΕ (291 δισ. δολ.). Ωστόσο, αναμένεται να συνεχίσει να συρρικνώνεται κατά τα επόμενα πέντε έτη (-1,2% μέσος ετήσιος ρυθμός ανάπτυξης). Αύξηση ωστόσο παρουσιάζει σε τοπικό επίπεδο στην ίδια περίοδο (2,4% μέσος ετήσιος ρυθμός ανάπτυξης).\nΠαρατηρείται εκτόξευση των υπηρεσιών video streaming κατά τη διάρκεια του 2020 με την αυξητική πορεία να συνεχίζεται. Το Streaming video-on-demand (SVOD) προβλέπεται να αυξηθεί με μέσο ετήσιο ρυθμό ανάπτυξης 10,6% το 2025, ανεβάζοντας την αξία του κλάδου στα 81,3 δισ. δολ.. Παράλληλα, τα έσοδα των κινηματογράφων προβλέπεται να ανακάμψουν το 2021, με την άρση των lockdowns, χωρίς όμως να επανέλθουν στα επίπεδα πριν την πανδημία πριν το 2024.\nΤα έσοδα από τα video games και τα e-sports συνεχίζουν την ταχεία άνοδό τους, αγγίζοντας τα 147,7 δισ. δολ. το 2020, με μέσο ετήσιο ρυθμό ανάπτυξης 5,7% το οποίο προβλέπεται να διευρύνει τον κλάδο στα 200 δισ. (194,4 δισ. δολ.) έως το 2025. Η εικονική πραγματικότητα (VR) αποτελεί το ταχύτερα αναπτυσσόμενο τμήμα του κλάδου Ψυχαγωγίας και MME, αν και ξεκινά από χαμηλή βάση. Τα έσοδά της κατηγορίας εκτοξεύθηκαν κατά 31,7% το 2020 στα 1,8 δισ. δολ. ενώ προβλέπεται να διατηρηθεί ένας μέσος ετήσιος ρυθμός ανάπτυξης άνω του 30% κατά τα επόμενα πέντε έτη, με τις σχετικές δραστηριότητες να αγγίζουν τα 6,9 δισ. δολ. το 2025.\nΙσχυρή ανάπτυξη αναμένεται επίσης και για τον τομέα της μουσικής, σε συνέχεια σημαντικής πτώσης της τάξης του 74,4% στα έσοδα της ζωντανής μουσικής το 2020. Επιπλέον, άνοδος προβλέπεται και για τα συνολικά έσοδα της μουσικής με μέσο ετήσιο ρυθμό ανάπτυξης 12,8% τα επόμενα πέντε έτη, ωθούμενα από το ψηφιακό streaming, με δραστηριότητες που θα αγγίξουν τα 29,3 δισ. δολ. έως το 2025, ταυτόχρονα με την επιστροφή στις ζωντανές συναυλίες. Άνοδο προβλέπεται και στη δαπάνη κατά 9% για τη διαδικτυακή διαφήμιση, αγγίζοντας τα 336 δισ. δολ. το 2020, ξεπερνώντας για πρώτη φορά τη δαπάνη της μη-διαδικτυακής διαφήμισης, ενώ προβλέπεται μέσος ετήσιος ρυθμός ανάπτυξης της τάξης του 7,7% τα επόμενα πέντε χρόνια.\nΤο 2020 το 34% της δαπάνης για ψυχαγωγία & ΜΜΕ αφορούσε στην πρόσβαση στο διαδίκτυο, ενώ αναμένεται να αυξηθεί με μέσο ετήσιο ρυθμό ανάπτυξης της τάξης του 4,9%, αγγίζοντας τα 880 δισ. δολ. το 2025 από 694 δισ. δολ. το 2020 . Η πρόσβαση στο κινητό διαδίκτυο αναμένεται να δώσει ώθηση στην ανάπτυξη της αγοράς, με μέσο ετήσιο ρυθμό αύξησης εσόδων 6,1% το 2020, χάρη στην διάδοση του 5G, τις εξελίξεις στην τεχνολογία των συσκευών και τα πακέτα premium περιεχομένου.\nΟ Werner Ballhaus, Partner και επικεφαλής του παγκόσμιου κλάδου Ψυχαγωγίας & ΜΜΕ της PwC Γερμανίας, αναφέρει μεταξύ άλλων ότι είτε πρόκειται για τα έσοδα του box office που πλέον μετατοπίζονται σε πλατφόρμες streaming, είτε για περιεχόμενο που μετατοπίζεται σε κινητές συσκευές ή για τις σχέσεις μεταξύ δημιουργών, παραγωγών και διανομέων περιεχομένου, η δυναμική του κλάδου μεταβάλλεται συνεχώς. “\nΗ έρευνα αναδεικνύει ότι η επιθυμία για περιεχόμενο, οι συνεχείς τεχνολογικές εξελίξεις και τα νέα επιχειρηματικά μοντέλα και τρόποι δημιουργίας αξίας θα δώσουν ώθηση στην ανάπτυξη του κλάδου όχι μόνο για τα επόμενα πέντε χρόνια αλλά και σε μακροπρόθεσμα. Ακόμα και στους τομείς που εμφανίζουν την πιο ισχυρή ανάπτυξη κύκλου εργασιών – όπως το video streaming – η φύση του ανταγωνισμού είναι πιθανόν να αλλάξει δραματικά τα επόμενα έτη. Εν τω μεταξύ, το κοινωνικό, πολιτικό και κανονιστικό περιβάλλον, συνεχίζει να εξελίσσεται με απρόβλεπτους τρόπους. Ως εκ τούτου η προσήλωση στις στρατηγικές που δημιούργησαν αξία και μερίδια αγοράς στο παρελθόν, δεν θα αποτελούν πλέον την πιο αποτελεσματική προσέγγιση για το μέλλον”, προσθέτει.\nO Αιμίλιος Μελής, Partner, Strategy and Operations Leader, PwC Ελλάδας, συμπληρώνει σχετικά:ότι ο κλάδος της Ψυχαγωγίας και των ΜΜΕ στην Ελλάδα κατά την επόμενη μέρα, αναμένεται να επιστρέψει σε επιταχυμένους ρυθμούς ανάπτυξης, ενώ εκτιμάται μια μεταστροφή σε νέες επιλογές περιεχομένου και τρόπους κατανάλωσης. Εξηγεί ότι η απελευθέρωση των πολύμηνων περιορισμών που επιβλήθηκαν λόγω της πανδημίας, οδηγεί σε μια ορμητική τροχιά ανάπτυξης για τις ζωντανές πλατφόρμες ψυχαγωγίας, όπως το θέατρο, οι οποίες ευνοούνται και από το ελληνικό κλίμα και κουλτούρα.\nΠροηγούμενο άρθροNέο ιστορικό ρεκόρ νέων στεγαστικών δανείων τον Ιούνιο\nΕπόμενο άρθροΑρνήθηκε τις κατηγορίες ο Μητροπολίτης τέως Κιτίου


Φίδι με τρία μάτια εμφανίστηκε στην Αυστραλία (pics) | Reader.gr\nΦίδι με τρία μάτια εμφανίστηκε στην Αυστραλία (pics)\nΠαρ, 03/05/2019 - 20:12\nΠρόκειται για έναν πύθωνα με τρία μάτια ο οποίος ανακαλύφθηκε από τους ιθύνοντες των Πάρκων Βόρειας Επικράτειας και Άγριας Ζωής (Northern Territory and Wildlife) κοντά στο Humpty Doo, λίγο έξω από το Ντάργουιν.\nΗ Αυστραλία φημίζεται ότι φιλοξενεί μερικά από τα πιο τρομακτικά ζώα στον κόσμο. Ωστόσο, τα πιο περιστατικά με τις περισσότερες αναφορές στη χώρα, αφορούν ερπετά και ειδικότερα τα φίδια.\nΤον Φεβρουάριο, οι πλημμύρες στην βορειοανατολική Αυστραλία ανάγκασαν χιλιάδες ανθρώπους να φύγουν από τα σπίτια τους και ιδιαίτερα τους κατοίκους του Τάουνσβάιλ που αντιμετωπίζουν μια κατάσταση απειλητική για τη ζωή τους.\nΟι καταστροφικές πλημμύρες, όχι μόνο γέμισαν με θαλασσινό νερό την επιφάνεια αλλά και με θανατηφόρους κροκόδειλους και φίδια.\nΤώρα, ένα άλλο ερπετό που εμφανίστηκε στη χώρα έχει ξαφνιάσει τους εμπειρογνώμονες και τους επιστήμονες σε όλο τον κόσμο.\nΤο φίδι, που έχει μήκος 40 cm, πήρε το παρατσούκλι «Monty Python» και οι ειδικοί πιστεύουν ότι το τρίτο του μάτι ήταν ένα γενετικής ανωμαλίας κι όχι το αποτέλεσμα μιας νέας ράτσας, ή δύο ξεχωριστών κεφαλιών που ενώθηκαν όπως ανέφερε το Stuff.co.nz\nΤο πάρκο εξήγησε πάντως σε μία ανάρτηση του στο Facebook ότι η παραμόρφωση είναι φυσικό φαινόμενο, καθώς τα παραμορφωμένα ερπετά είναι πολύ κοινά στην Αυστραλία.


Antifascripta speaking 52\nLogin 29 Ιανουαρίου, 2020\nΑντιφασισμός και κρατικοποίηση στους καιρούς του Σύριζα\nτεύχος 52, 1/7/2016\nΚάτι ιστορίες από τα παλιά\nΠρώτοι μήνες του 2011. Το πογκρόμ στον Άγιο Παντελεήμονα μετρούσε κάτι βδομάδες. Η Χρυσή Αυγή και οι Αγανακτισμένοι της Πλατείας Συντάγματος ετοιμάζονταν για διπλή εκτόξευση. Η Βίλα Αμαλίας ήταν ακόμα κατάληψη. Ακόμη και σήμερα, είναι δύσκολο να απαντήσουμε τι μας έπιασε και κουβαληθήκαμε σε μια δημόσια συζήτηση της «κίνησης κατοίκων έκτου διαμερίσματος», δηλαδή του συριζαϊκού πράγματος που παλαιόθεν φιλοδοξούσε να γίνει Επιτροπή Κατοίκων Αγίου Παντελεήμονα, μέχρι που στην τελευταία στροφή η θέση καπαρώθηκε από τους ναζιστές.\nΕν πάση περιπτώσει, όταν επιτέλους βγήκαμε από το αριστερό υπόγειο στον καθαρό αέρα και τα συμπτώματα της δηλητηρίασης υποχώρησαν, μπορούσαμε να συνοψίσουμε τις προτάσεις των συριζαίων του έκτου διαμερίσματος για την αντιμετώπιση του πογκρόμ του Αγίου Παντελεήμονα, ως εξής:\ni. Ένα κλιμάκιο των Γιατρών του Κόσμου έπρεπε να μεταβεί στην πλατεία Βικτώριας για να ελέγξει τους μετανάστες για μολυσματικές ασθένειες, ώστε ο λαός να στραβωθεί από το φως της επιστημονικής γνώσης και να πάψει να είναι ναζιστής.\nii. Ήδη ένα κλιμάκιο των Γιατρών του Κόσμου είχε ξηγηθεί παρόμοιους ελέγχους στην πλατεία νέων Λιοσίων με πρωτοβουλία κάποιων εκ των παρόντων.\niii. Οι Γιατροί του Κόσμου καλύτερα θα ήταν να ξεκινούσουν την ίδια δουλειά από τα σύνορα της χώρας, ώστε το κακό να χτυπιέται στη ρίζα του, αλλά δεν τους άφηνε το ανίκανο και δεξιό κράτος.\nΑς σημειωθεί ότι οι ιδέες που αράδιαζαν οι συριζαίοι στο υπόγειο του Αγίου Παντελεήμονα έγιναν πράξη λίαν συντόμως• τον Μάη της επόμενης χρονιάς, το ΚΕΕΛΠΝΟ, με την πολιτική πρωτοβουλία και κάλυψη του κυρίου Λοβέρδου, μάζευε τις οροθετικές και τους άστεγους από τον δρόμο, τους «εξέταζε» υποχρεωτικά και τους διαπόμπευε δημοσίως. Οι συριζαίοι του 6ου διαμερίσματος ήταν στα δικαστήρια για να τις υπερασπιστούν. Βρίσαμε τον τύπο που τους οργάνωνε. Μας έβρισε κι αυτός. Τώρα μαθαίνουμε ότι είναι βουλευτής.\nΗ διαφορά του τότε με το σήμερα θα πρέπει να είναι εμφανής. Παλιά, κάτι φασίστες ρουφιάνοι κυνηγοί κρατικών κονδυλίων παρακαλούσαν να αναλάβουν οι δικοί τους «Γιατροί χωρίς Σύνορα» τις ίδιες δουλειές που τελικά αναλάμβανε το πασοκικό ΚΕΕΛΠΝΟ (προφανώς ρουφώντας από τα ίδια κρατικά λεφτάκια). Τώρα, οι ίδιοι φασίστες ρουφιάνοι έχουν γίνει κράτος. Ο έως πρότινος ριγμένος αρχηγός των Γιατρών Χωρίς Σύνορα έχει αναλάβει όλους τους μετανάστες μαζί. Στο μεταξύ το ΚΕΕΛΠΝΟ τρώει πέσιμο λόγω διαφθοράς, αλλά αμύνεται λυσσαλέα.\nΝομίζουμε ότι πρόκειται για πλήρη περιγραφή του είδους της «αλλαγής» που υπέστη το ελληνικό κράτος από τον Γενάρη του 2015 και μετά.\nΑπό τον Γενάρη του 2015 δεχόμαστε επίθεση. Αντίθετα από την επίθεση του 2010 – 2015, με τη δολοφονία του Παύλου Φύσσα και τους μπάτσους που κατουρούσαν βιβλία μέσα σε καταλήψεις, ετούτη εδώ είναι πολύ καλύτερα προσαρμοσμένη στο είδος των θεωρητικών μας αποσκευών, στην ταξική μας σύνθεση, στις αντιλήψεις μας για τον κόσμο. Είναι γι’ αυτό που τελικά αποδεικνύεται πολύ περισσότερο συντριπτική.\nΑπό τον Γενάρη του 2015 και μετά, ένα έως τότε βοηθητικό κομμάτι του κράτους – η αριστερή κυριαρχία στα πανεπιστήμια, στον πολιτισμό, τα μμε και στις ΜΚΟ – ανέλαβε την εξουσία. Αποδείχθηκε χρυσή εφεδρεία για το ελληνικό πολιτικό σύστημα. Οι αλλεπάλληλες έκτακτες ανάγκες που κατέλαβαν τον δημόσιο λόγο από τον Γενάρη του 2015 και μετά εξελίχθηκαν σε τρία επίπεδα: πρώτα η «ηρωική διαπραγμάτευση» και το «περήφανο ταξικό όχι» του δημοψηφίσματος. Έπειτα η ανακάλυψη της «γεωπολιτικής θέσης» ως «πυλώνα σταθερότητας» και η αντίστοιχη ρητορική. Τέλος το «ζήτημα των προσφύγων» και η «ευαισθητοποίηση» της ελληνικής κοινωνίας. Η κρατική πολιτική που συνεχιζόταν εν τω μεταξύ, είχε δύο κατευθύνσεις, γνωστές από παλιά. Η μία κατεύθυνση ήταν η ταξική επίθεση στο εσωτερικό. Η άλλη κατεύθυνση ήταν ο διακρατικός πόλεμος στο εξωτερικό. Το φόντο και των δύο εξακολουθεί να είναι η παγκόσμια καπιταλιστική κρίση.\nΩς τώρα όλα πάνε καλά. Οι μισθοί έχουν μείνει εκεί που τους άφησε η επάρατος δεξιά και μειώνονται περαιτέρω μέσω πληθώρας έμμεσων μεθόδων. Η εξωτερική πολιτική του ελληνικού κράτους απέκτησε αριστερές όψεις – το «κουρδικό», το «ουκρανικό» – δίχως να χάσει δράμι από τον αντιτουρκισμό της και δίχως η ευρύτερη ελληνική συμμετοχή στον παγκόσμιο πόλεμο να χάσει τη φόρα της. Αλλά η μεγάλη και πρωτότυπη προσφορά του αριστερού χεριού του κράτους βρίσκεται στην ολοένα επιταχυνόμενη κρατικοποίηση της κοινωνίας. Η ελληνική κοινωνία αυτή τη στιγμή συντηρείται σε μια στοιχειώδη κατάσταση σταθερότητας μέσω κρατικού χρήματος. Η διανομή αυτού του χρήματος γίνεται μέσω των συντάξεων και μέσω των ευρωπαϊκών κονδυλίων που διοχετεύονται σε ΜΚΟ. Αλλά αυτές οι ροές δεν είναι αποκλειστικά χρήμα και δεν είναι κυρίως χρήμα. Είναι πρώτα και κύρια πολιτική εξουσία, πολιτική επιβολή στον τρόπο οργάνωσης και τις στοχεύσεις της ζωντανής εργασίας. Δεν είμαστε ο old school Νέγκρι για να τα λέμε ακαταλαβίστικα: όποιος παίρνει λεφτά από το κράτος πρέπει να κάνει ό,τι του λέει το κράτος. Όποιος δουλεύει εθελοντής για κάποιον που πληρώνεται από το κράτος, επίσης. Οι ροές χρήματος που εκπορεύονται από το κράτος, που συντηρούν την ελληνική κοινωνία στα όρια της σταθερότητας, που βρίσκουν δουλειές και «δουλειές» σε υπερμορφωμένους γόνους της μεσαίας τάξης, είναι και ροές κρατικών εντολών. Είναι και ροές κρατικοποίησης της κοινωνίας.\nΕίπαμε ότι η επίθεση που μαίνεται εναντίον μας από τον Γενάρη του 2015 και μετά είναι εξαιρετικά ταιριαστή με την ταξική μας σύνθεση. Πράγματι, το μίσος για τη μεσαία τάξη ουδέποτε αποτέλεσε προαπαιτούμενο για την ένταξη στο ανταγωνιστικό κίνημα. Μεγάλα και ομιλητικά κομμάτια του «κινήματος» βρίσκονται αυτή τη στιγμή καβάλα στις ροές των κρατικών εντολών. Πάντα έκαναν ό,τι τους έλεγαν οι κάθε λογής αριστεροί δάσκαλοι. Τώρα μπορούν και να πληρωθούν. Η ανικανότητα εκφοράς αντικρατικού λόγου, η συμμόρφωση με τις επιταγές της εξωτερικής πολιτικής, η ραγδαία διάλυση των οργανωμένων δομών του αντιεξουσιαστικού χώρου από τον Γενάρη του 2015 και μετά, όλα τους είναι ευθέως ανάλογα αυτής της κρατικοποίησης.\nΟ φασισμός όπως εννοείται σε αυτό το περιοδικό είναι πράξεις και σκέψεις, σε τελική ανάλυση τάσεις διαμόρφωσης των κοινωνικών σχέσεων, που εκπορεύονται από το κράτος και τις καπιταλιστικές σχέσεις εξουσίας και εκμετάλλευσης· συνεπώς ο φασισμός είναι μια ιστορική διαδικασία διαρκώς παρούσα στις καπιταλιστικές κοινωνίες.\nΦασιστική κοινωνία δεν είναι εκείνη της οποίας όλα τα μέλη έχουν προσχωρήσει στη λατρεία του Αδόλφου. Φασιστική κοινωνία είναι εκείνη που δεν μπορεί συλλογικά να εντοπίσει και να περιγράψει τον φασισμό της, συνεπώς δεν μπορεί να πολεμήσει τον φασισμό της. Από το 1990 και μετά, η ελληνική κοινωνία είναι όλο και περισσότερο μια φασιστική κοινωνία.\nΕξαρχής είχαμε υπ’ όψη μας, ακόμη και αν δεν μπορούσαμε να το πούμε με λόγια, ότι ο αντιφασισμός είναι το άλλο όνομα της εργατικής αυτονομίας. Η σύνδεση μεταξύ των δύο ανιχνεύεται εμπειρικά στη βάση της κοινωνικής πυραμίδας και των κοινωνικών τεκταινομένων, εκεί όπου πιτσιρικάδες – ή όχι και τόσο πιτσιρικάδες – πλακώνονται για τον έλεγχο μιας πλατείας. Αλλά μπορεί να ανιχνευθεί πολύ πέρα από την καθημερινή εμπειρία, στις αποφάσεις υπουργείων, στις δράσεις του στρατού, στην κρατικοποίηση για την οποία μιλάμε τόση ώρα.\nΟι καιροί μας είναι τέτοιοι που ο αντιφασισμός πρέπει να γίνεται όλο και περισσότερο αντιληπτός ως ένα εγχείρημα αντικρατικό. Αυτό είναι περισσότερο δύσκολο απ’ όσο φαίνεται, όχι μόνο τεχνικά (προφανώς), αλλά και διανοητικά – συναισθηματικά. Το κράτος είναι όλο και περισσότερο δίπλα μας· είναι γι’ αυτό που είναι όλο και δυσκολότερα αντιληπτό. Η κρατικοποίηση της κοινωνίας καλπάζει ως καταθλιπτική ηγεμονία πρώτα στη γλώσσα και έπειτα στα έργα. Αυτή η ηγεμονία πρώτα θα πρέπει να καταδειχθεί ως αυτό που είναι. Έπειτα πρέπει να γίνει αντιληπτή στις λεπτομέρειες, στον συγκεκριμένο τρόπο κρατικής οργάνωσης της εργασίας και κρατικής εκμετάλλευσης των αποτελεσμάτων της. Τέλος θα πρέπει να πολεμηθεί. Όχι στην καρδιά της, αφού το τέρας δεν έχει καρδιά. Θα πρέπει να πολεμηθεί τόσο διάχυτα όσο διάχυτα υπάρχει. Αυτό το τελευταίο είναι λιγότερο δύσκολο απ’ όσο φαίνεται. Κάθε διάχυτη διαδικασία πόλωσης – και η κρατικοποίηση για την οποία μιλάμε είναι διάχυτη και πολωτική όσο δεν παίρνει – είναι μοιραία εκτεθειμένη από χίλιες πάντες.\nΔηλαδή ο αντιφασισμός των καιρών μας είναι κατ’ αρχήν ένα εγχείρημα εντοπισμού.\nΘα τα ξαναπούμε όλα αυτά εν καιρώ.


Review: Electrocompaniet PD-1/EMS-1, USB/DAC [avmentor.gr]\nTελευταία Ενημερωση/Last Update: Τρίτη, 14/02/2012\nΚατά τη διάρκεια της δοκιμής χρησιμοποίησα τον PD-1 ως βασικό μετατροπέα D/A στην θέση του DAC αναφοράς (Teac Esoteric D70) με το τρανσπόρτ να λειτουργεί σε ρυθμό upsampling 88.2kHz μέσω εξόδου S/PDIF. Φυσικά, έγιναν αρκετά εκτεταμένες ακροάσεις τόσο μέσω της θύρας USB όσο και μέσω της ασύρματης ζεύξης. Το υπόλοιπο σύστημα ήταν το γνωστό που χρησιμοποιώ σε τακτική βάση (Melos Plus Series Line, Parasound HCA3500 και ATC SCM-50PSL).\nΟ χρήστης δεν έχει να κάνει και πολλά πράγματα προκειμένου να εισάγει τον PD-1 στο σύστημά του. Στην περίπτωση που θα χρησιμοποιήσει την θύρα USB, ο υπολογιστής “ανακαλύπτει” αυτόματα τον μετατροπέα και των χρησιμοποιεί ως εξωτερική κάρτα ήχου, χωρίς την ανάγκη drivers ενώ, αν χρησιμοποιηθεί η ασύρματη ζεύξη με το EMS-1 όλα γίνονται αυτόματα, εκτός και αν χρειαστεί να αλλάξει κανείς κανάλι, κάτι που γίνεται πολύ απλά με ένα μικρό κατσαβίδι. Στην δική μου περίπτωση όλα λειτούργησαν με την πρώτη και χωρίς κανένα πρόβλημα. Με το EMS-1, ο υπολογιστής βλέπει το interface ως εξωτερική κάρτα ήχου, ενώ ο μετατροπέας συνδέεται αυτόματα και χωρίς την ανάγκη επέμβασης από την πλευρά του χρήστη ο οποίος, απλώς, πρέπει να επιλέξει ως είσοδο την RF.\nΜέσω της εισόδου S/PDIF ο PD-1 αποδείχθηκε, πράγματι, ένας πολύ καλός DAC, με εντυπωσιακό ήχο και εξαιρετικά εστιασμένη εικόνα η οποία είναι ιδιαίτερα ακριβής, χωρίς ασάφειες τόσο κατά την αναπαραγωγή έργων με ολιγομελείς ορχήστρες όσο και μεγάλων συμφωνικών έργων. Η σαφήνεια η οποία χαρακτηρίζει τον μετατροπέα της Electro δεν είναι μια τυχαία εντύπωση. Είναι χαρακτηριστική των καλών upsampled συστημάτων, δείγμα -πιθανόν- ότι το σχετικό ψηφιακό φίλτρο που χρησιμοποιήται είναι καλής ποιότητας. Ο ακροατής έχει μια αίσθηση εγγύτητας και ταυτόχρονα ολοκληρωμένη άποψη για το ηχητικό πεδίο της ηχογράφησης. Θα ήθελα να ακούσω την συμπεριφορά του συστήματος αυτού σε ηχογραφήσεις υψηλής ανάλυσης, πλην όμως η θύρα USB δεν επέτρεψε κάτι τέτοιο, τουλάχιστον άμεσα. Χαμηλά, ο PD-1 διαθέτει καλή έκταση και όγκο που ικανοποιεί αλλά και μια αυστηρότητα την οποία προσωπικά αντιλήφθηκα ως ταχύτερη απόσβεση σε ορισμένες περιπτώσεις. Η ιδιότητα αυτή κάνει τον μετατροπέα να ακούγεται ιδιαίτερα διαυγής, σαφής και γρήγορος, ίσως όμως στερήσει τον ακροατή από την υπερβολή κάποιων ακουσμάτων. Η μεσαία περιοχή αποδόθηκε ευχάριστα, σε σωστή κλίμακα και με άφθονες λεπτομέρειες. Έργα με μεγάλη χορωδία ακούστηκαν απολαυστικά και επιβλητικά, με πολύ καλή κίνηση και βάθος ενώ οι σολίστ εστιάστηκαν με ακρίβεια και ρεαλισμό στον χώρο, διατηρώντας άφθονες λεπτομέρειες στην άρθρωση της φωνής και συντείνοντας στην δημιουργία μιας επιβλητικής ατμόσφαιρας. Έγχορδα και πνευστά με σημαντικό περιεχόμενο στην μεσαία περιοχή αποδόθηκαν ξεκούραστα και, με τον PD-1, δεν αισθάνεσαι συχνά την ανάγκη να μειώσεις την στάθμη. Παρ' όλα αυτά, ο μετατροπέας δεν συγχωρεί και είναι ιδιαίτερα ουδέτερος και ακριβής. Ένα σκληρό άκουσμα παραμένει σκληρό και η συσκευή δεν δείχνει να έχει την τάση να κολακέψει το υλικό, προσθέτοντας “άποψη”.\nΟι υψηλές συχνότητες είναι ευχάριστες και φωτεινές, με μια αίσθηση έκτασης και διαύγειας. Σε σχέση με αυτό που έχω συνηθίσει να ακούω από το συγκεκριμένο σύστημα (με τον D-70) πήρα λίγο λεπτότερο σώμα αλλά το συνολικό άκουσμα παρέμεινε, συνολικά, ευχάριστα φωτεινό και με πολύ καλά χαρακτηριστικά τόσο στα μέτωπα των κρουστών όσο και στις αποσβέσεις.\nΑκούγοντας αρχεία μέσω της θύρας USB βρέθηκα απέναντι από έναν παρόμοιο χαρακτήρα. Στην πραγματικότητα, το πρόγραμμα αναφοράς το οποίο έχει μεταφερθεί απευθείας στον σκληρό δίσκο (σε αρχεία WAV) ίσως κέρδισε λίγο σε θέματα σαφήνειας με την εικόνα να διατηρεί την σταθερότητά της (η οποία με ικανοποίησε πολύ από την αρχή) αλλά να γίνεται ελαφρώς πιο ανάγλυφη και με μεγαλύτερες δυνατότητες περιγραφής. Αλλά και με την ασύρματη σύνδεση τα πράγματα δεν αλλάζουν πολύ. Η εταιρία αναφέρει ρητώς ότι η μεταφορά του σήματος γίνεται χωρίς απωλεστική συμπίεση αλλά, βεβαίως, υπάρχει πάντοτε η διαδικασία διαμόρφωσης και αποδιαμόρφωσης του σήματος, δηλαδή μια ακόμη βαθμίδα επεξεργασίας. Η επίδρασή της είναι από μηδαμινή έως ελάχιστη, κατά τη γνώμη μου, με το άκουσμα να γίνεται -σε ορισμένες περιπτώσεις- λίγο πιο τραχύ, χωρίς ποτέ να γίνεται ενοχλητικό. Με βάση τις ακροάσεις, η ασύρματη ζεύξη αποτελεί μια αξιόπιστη και ποιοτική επιλογή χωρίς άξια λόγου αρνητική επίδραση. Σε προσωπικό επίπεδο, πάντως, θα τη χρησιμοποιούσα μόνο αν υπήρχε σοβαρή ανάγκη όχι επειδή δεν ακούγεται σωστά αλλά επειδή δεν υπάρχει λόγος να εκπέμπει κανείς ραδιοφωνικά σήματα στον προσωπικό του χώρο, σε μόνιμη βάση.\n...η πρόταση της Electrocompaniet έχει αρκετό ενδιαφέρον. Προσφέρει πολύ καλό ήχο, με βασικό χαρακτηριστικό την ουδετερότητα, έχει καλές δυνατότητες σύνδεσης, καλή ποιότητα κατασκευής και την πρόσθετη ευελιξία της ασύρματης ζεύξης, με μοναδικό μειονέκτημα το χαμηλό sample rate που υποστηρίζει μέσω της θύρας USB. Αν κινείστε σε αυτή την κατηγορία τιμής και δεν αναζητάτε την απόλυτη ανάλυση από τα αρχεία σας, σκεφτείτε τον PD-1 σοβαρά.\nΗ ηχογράφηση έγινε με το master recorder DV-RA1000 της Tascam σε PCM (24bit/192kHz) και τα αρχεία που προέκυψαν βρίσκονται στο διαδίκτυο ώστε να μπορούν να αξιοποιηθούν από τους αναγνώστες. Η διαδικασία απαιτεί την εγκατάσταση του media player foobar2000 μαζί με το plug-in για την δυνατότητα εκτέλεσης δοκιμής double blind ΑΒΧ. Μετά την εγκατάσταση του λογισμικού, το μόνο που χρειάζεται να κάνετε είναι να κατεβάσετε τα αρχεία (θα το βρείτε σε μορφή .zip με μέγεθος περίπου 370MB), να το αποσυμπιέσετε, να το φορτώσετε στο foobar2000 και είτε απλώς να το ακούσετε, είτε, επιλέγοντας το μαζί με κάποιο άλλο (shift click), να ενεργοποίησετε την δοκιμή ABX.\nΠηγή αναφοράς (Teac Esoteric P70/D70)


Tsimoudia: ΑΠΙΣΤΕΥΤΟ! Τον ξήλωσαν από Πρόεδρο της Τράπεζας Αττικής αλλά αυτός ...δεν φεύγει. Γιατί;;\nΑΠΙΣΤΕΥΤΟ! Τον ξήλωσαν από Πρόεδρο της Τράπεζας Αττικής αλλά αυτός ...δεν φεύγει. Γιατί;;\nΕίναι γνωστό ότι ένας ποδοσφαιρικός αγώνας τελειώνει στο 90o λεπτό, άντε συν κάποιες καθυστερήσεις.\nΣτην πολιτική υπάρχουν κάποιοι που πιστεύουν ότι για να κερδίσουν μπορούν να επιμηκύνουν αναιτιολόγητα τις καθυστερήσεις . Αυτό συμβαίνει και στην Τράπεζα Αττικής.\nΟ αγώνας τέλειωσε, ο Πρόεδρος Γ. Γαμβρίλης αντικαταστάθηκε και δεν λέει να εγκαταλείψει το γήπεδο πιστεύοντας ότι έχει θέση στην νέα ομάδα έστω και ο θεατής από την εξέδρα.\nΟι παροικούντες την Ιερουσαλήμ γνωρίζουν ότι αναζητά διακαώς θέση για να προσφέρει τις υπηρεσίες του ως ειδικός σύμβουλος ή ως επίτιμος πρόεδρος χωρίς βέβαια να υπάρχει επαρκής αιτιολόγηση τις επιστημονικής του εγκυρότητας.\nΕκτός και αν θεωρείται επιτυχία η τελευταία ανακεφαλαιοποίηση της τράπεζας, η οποία, με όποιο τρόπο και αν έγινε ακόμα δεν έχει καλύψει το απαιτούμενο πλάνο.\nΛέγεται ότι βρίσκεται σε εκκρεμότητα για την κάλυψη 80 εκ. ευρώ το οποίον επιδιώκουν να το καλύψουν με ομολογιακό δάνειο.Ίσως να διαθέτει ο απελθών πρόεδρος την απαραίτητη τεχνογνωσία για το πώς θα καταφέρει η τράπεζα να περιορίσει τα μη εξυπηρετούμενα δάνεια της.\nΕίναι βέβαιο ότι ο κ. Γαμβρίλης λόγω της μακροχρόνιας προεδρίας στην τράπεζα θα έχει σαφή γνώση των ήδη χορηγημένων δανείων , θα γνωρίζει επαρκώς και τον λόγο αδυναμίας τον καθυστερήσεων τους, όπως επίσης και τις ενέργειες που έχει αναλάβει η τράπεζα ώστε να καταστήσει αποτελεσματικότερη την εξυπηρέτηση τους.\nΓια αυτό τον λόγο επέσπευσε την εγκατάσταση του σε γραφείο της τράπεζας στην οδό Φιλελλήνων χωρίς να υπάρχει όπως φαίνεται συγκεκριμένη απόφαση του ΔΣ.\nΓια την πιο γρήγορη και τελεσφόρα απόδοση του απεφάσισε, πάλι χωρίς απόφαση του ΔΣ. να τον συνοδεύσουν η παλαιά γραμματέας του στην Τράπεζα όπως επίσης και ο συνταξιούχος οδηγός του.\nΑμφότεροι έχουν κληρονομηθεί από τον (γνωστό για τις σχέσεις του με τον Λ. Λαυρεντιάδη) κ. Κολλίντζα και εξασφαλίζουν καθώς φαίνεται την συνέχεια μεταξύ των προέδρων.\nΟι πρόεδροι αλλάζουνε αλλά το σύστημα υποστήριξης παραμένει ανέγγιχτο. Ο κ. Κολλίντζας είναι ο πιο συχνός θαμώνας στο νέο στέκι (τραπεζικών συμβουλών ) που συγκροτείται στην Φιλελλήνων .\nΜε βάση την ως τώρα τακτική του ο απελθών πρόεδρος φαίνεται να θέλει να επιβάλλει την παρουσία του με κάθε τρόπο ώστε να μην αποκοπεί από τις γραφειοκρατικές και διοικητικές δομές που θεωρεί ότι ελέγχει.\nΕξάλλου δεν πρέπει να λησμονούμε ότι βρίσκεται σε εξέλιξη η εξεταστική επιτροπή για τα δάνεια των κομμάτων και η τότε διοίκηση της τράπεζας υπό τον κ. Γαμβρίλη φαίνεται ότι γνωρίζει πολλά.\nΤο ζήτημα δεν είναι το πώς αντιλαμβάνεται ο καθένας την παρουσία του στα τραπεζικά δρώμενα αλλά γιατί η νέα διοίκηση της τράπεζας και ο βασικός μέτοχος σιωπούν και δεν αποσαφηνίζουν της προθέσεις τους.\nΗ σιωπή τους μήπως σχετίζεται με την υπόθεση χορήγησης διαφημίσεων που βρίσκεται στα χέρια της δικαιοσύνης και κάποιοι κρίνουν χρήσιμη την παρουσία του τέως προέδρου διότι πιστεύουν ότι γνωρίζει πολύ καλά την υπόθεση;\nΜήπως η σιωπή και η αδράνεια του Προέδρου του ΤΣΜΕΔΕ οφείλεται στο γεγονός ότι έχουν ως κοινό γνωστό τον άνθρωπο που διατείνεται ότι είναι φίλος από τα παλαιά τόσο του κ. Γαβρίλη όσο και του κ. Σπίρτζη, δηλαδή τις παρέας που διοίκησε το ΤΕΕ, το ΤΣΜΕΔΕ και την Τράπεζα Αττικής τα 5 τελευταία χρόνια;\nΑναρτήθηκε από DIMITRA DEGLERI στις 9:04 μ.μ.\nΕτικέτες Γ. Γαμβρίλης, ΕΛΛΑΔΑ, Τράπεζα Αττικής, ΤΡΑΠΕΖΕΣ


Επίδομα 534 ευρώ: Δημοσιεύτηκε η απόφαση για την πληρωμή του - Ποιους αφορά - thessdaily.gr\nΟικονομία Επίδομα 534 ευρώ: Δημοσιεύτηκε η απόφαση για την πληρωμή...\nΕπίδομα 534 ευρώ: Δημοσιεύτηκε η απόφαση για την πληρωμή του – Ποιους αφορά\n24 Ιουνίου 2020, 19:06\nΔημοσιεύτηκε στη “Διαύγεια” η υπουργική απόφαση, με την με την οποία εγκρίνεται η καταβολή της αποζημίωσης ειδικού σκοπού ύψους έως και 534 ευρώ στους δικαιούχους μισθωτούς, που μπήκαν σε παράταση αναστολής σύμβασης τον Μάιο αλλά δεν έχουν ακόμα εισπράξει τα ποσά που δικαιούνται.\nΣύμφωνα με την απόφαση η καταβολή του επιδόματος των 534 ευρώ θα γίνει την ερχόμενη Παρασκευή 26 Ιουνίου. Συνολικά θα καταβληθούν 1,86 εκατ. ευρώ σε 7.551 δικαιούχους εργαζόμενους, που δεν έλαβαν στην μεγάλη πληρωμή της 15ης Ιουνίου τα ποσά που δικαιούνται, καθώς τα στοιχεία τους δεν ανταποκρίνονταν στην πραγματικότητα. Για παράδειγμα υπήρχαν καταχωρημένοι λάθος αριθμοί ΙΒΑΝ ή είχαν γίνει λάθη στις αιτήσεις / δηλώσεις των εργοδοτών.\nΠροηγούμενο άρθροΚορονοϊός: Οκτώ νέα κρούσματα και κανένας θάνατος το τελευταίο 24ωρο\nΕπόμενο άρθροΠροβάδισμα Τζο Μπάιντεν έναντι του Ντόναλντ Τραμπ\nΥγεία 23 Αυγούστου 2020, 16:03\nΔέκα αλήθειες για τις μάσκες και τα παιδιά\nΟ παιδίατρος Άρης Ζαμπουρίδης εξηγεί γιατί τα παιδιά πρέπει να φορέσουν μάσκα στο σχολείο


ΗΠΑ: Το ζεύγος Κλούνεϊ στην πορεία κατά της οπλοκατοχής | Το Κουτί της Πανδώρας\nδιαδήλωση κατά της οπλοκατοχής\nΜΑΤΙA ΣΤΟΝ ΚΟΣΜΟ\nΗΠΑ: Το ζεύγος Κλούνεϊ στην πορεία κατά της οπλοκατοχής\nΟ Τζορτζ Κλούνεϊ και η σύζυγός του, η δικηγόρος Άμαλ Αλαμουντίν, ανακοίνωσαν σήμερα ότι θα δωρίσουν το ποσό των 500.000 δολαρίων στο κίνημα "Πορεία για τη Ζωή μας" και θα περπατήσουν μαζί με τους νεαρούς μαθητές, στη διαδήλωση που οργανώνεται στην Ουάσινγκτον υπέρ της επιβολής ελέγχων στην οπλοκατοχή, μετά το μακελειό στο Λύκειο της πόλης Πάρκλαντ, στη Φλόριντα, την περασμένη εβδομάδα.\nNewsRoom 20/02/2018 | 21:06\n"Η οικογένειά μας θα βρίσκεται εκεί στις 24 Μαρτίου για να σταθεί στο πλευρό αυτής της απίστευτης γενιάς νέων ανθρώπων απ' όλη τη χώρα και εξ ονόματος των παιδιών μας, Έλλα και Αλεξάντερ, δωρίζουμε 500.000 δολάρια για να βοηθήσουμε τη χρηματοδότηση αυτού του ρηξικέλευθου γεγονότος. Η ζωή των παιδιών μας εξαρτάται από αυτό" ανέφερε ο Κλούνεϊ σε ανακοίνωση που εξέδωσε.\nΟ ηθοποιός και σκηνοθέτης και η σύζυγός του, δικηγόρος ειδικευμένη σε ζητήματα ανθρωπίνων δικαιωμάτων είναι γνωστό ότι δωρίζουν μεγάλα χρηματικά ποσά για πολιτικούς σκοπούς. Πέρσι έδωσαν 1 εκατομμύριο στο Southern Poverty Law Center, μετά τον θάνατο μιας γυναίκας σε αντιδιαδήλωση που στρεφόταν εναντίον μιας κινητοποίησης υπέρμαχων της ανωτερότητας της λευκής φυλής στο Σάρλοτσβιλ της Βιρτζίνιας. Πέρσι το ζευγάρι απέκτησε δίδυμα, την Έλλα και τον Αλεξάντερ.\nΜαθητές του Λυκείου Μάρτζορι Στόουνμαν Ντάγκλας, όπου την περασμένη εβδομάδα, ανήμερα του Αγίου Βαλεντίνου, ένας 19χρονος σκότωσε με αυτόματη καραμπίνα 17 ανθρώπους, σκοπεύουν να συμμετάσχουν στην "Πορεία για τη Ζωή μας".\nΗ κινητοποίηση αυτή είναι μία από τις πολλές που οργανώνονται σε όλη τη χώρα με αίτημα την αλλαγή των νόμων περί οπλοκατοχής. Πολλά λεωφορεία γεμάτα με μαθητές έφτασαν σήμερα στο Ταλαχάσι της Φλόριντας για να πιέσουν τις πολιτειακές αρχές να απαγορεύσουν την πώληση αυτόματων καραμπίνων.\nΠολλές άλλες διασημότητες έχουν εκφράσει τη συμπαράστασή τους στους μαθητές, όπως ο Τζάστιν Μπίμπερ, η Λέιντι Γκάγκα και η Σερ.


Κυπριακά μαδριγάλια και τρυφερές χορδές στο 27ο Φεστιβάλ Κιθάρας Ερμούπολης - News Quake\nΑρχική Ψυχαγωγία Κυπριακά μαδριγάλια και τρυφερές χορδές στο 27ο Φεστιβάλ Κιθάρας Ερμούπολης\nΜε τα 12 Μαδριγάλια του Μιχάλη Τρανουδάκη, σε ποίηση άγνωστου κύπριου του 16ου αιώνα ανοίγει φέτος το πρόγραμμα του, το Φεστιβάλ Κιθάρας Ερμούπολης, στη Σύρο.\nΟ κύκλος τραγουδιών, που παρουσιάζει και φιλολογικό ενδιαφέρον λόγω της διαχρονικής ποιητικής δύναμης των κειμένων, θα παρουσιαστεί σε πρώτη εκτέλεση στην Αυλή του Εργατικού Κέντρου Κυκλάδων το βράδυ της 27ης Ιουλίου.\nΟ Μιχάλης Τρανουδάκης συνθέτει τον Κύκλο Τραγουδιών 12 Μαδριγάλια. Πρόκειται για δώδεκα ερωτικά τραγούδια σε μια γλώσσα που έρχεται από πολύ παλιά και τραγουδιέται σαν καινούργια. Ο συνθέτης εμπνεύστηκε το έργο στη μορφή ντούο για αντρική φωνή και κιθάρα, στο στυλ των αναγεννησιακών τραγουδιών.\nΠερισσόερες πληροφορίες από τα site του Δήμου Σύρου και του Φεστιβάλ Κιθάρας Ερμούπολης.\nΠροηγούμενο άρθροΟλυμπιακός: Οι νέοι… Μαντί Καμαρά του Θρύλου\nΕπόμενο άρθροΚηφισιά: Νέα αιματηρή συμπλοκή με ανήλικους\nΕλεονώρα Μελέτη – Η MEGAλη επιστροφή στην πρωινή ζώνη, η μητρότητα...


Όρια « Κάδος Ανατύπωσης\nPosted in Έρευνα, Ελλάδα, Ενημέρωση, Σκέψεις | Με ετικέτα: τρόικα, φτώχειας, χρήματα, Έλληνες, Όρια, Βενιζέλος, Σαμαράς, ευρωζώνη, κλέφτες, λαμόγια | Leave a Comment »\nΖώντας πέρα από τα Όρια (βίντεο)\nΑντλώντας από τις ίδιες της τις εμπειρίες, η Άμυ Πέρντυ μιλά για τη δύναμη της φαντασίας. Εξηγεί ότι η ζωή μας δεν ορίζεται από αυτά που μας συμβαίνουν αλλά από τις επιλογές που κάνουμε. Η φαντασία μας βοηθά να ξεπεράσουμε τα σύνορά μας, να κινηθούμε πέρα από τις καταστάσεις μας, να δημιουργήσουμε και να προοδέψουμε.\nΤο είδα στο YouTube: http://youtu.be/PmfpK-J0uWo\nPosted in Βίντεο, Σκέψεις, Χρήσιμα | Με ετικέτα: πέρα, Άμυ, Όρια, Ζώντας, Πέρντυ | Leave a Comment »


Το Meizu Pro 6 θα ενσωματώνει 3D Touch τεχνολογία!\nby Πέτρος Κυπραίος 2 Mar 2016\nH τεχνολογία 3D Touch (ή 3D Force Touch) θεωρείται από πολλούς κατασκευαστές ως το επόμενο εξελικτικό στάδιο στις multitouch οθόνες, καθώς πρόκειται για μία διαφορετική φιλοσοφία σε σύγκριση με το απλό 2D άγγιγμα. Η Huawei (Mate S) και η Apple (iPhone 6S) ήταν οι πρώτες που οδήγησαν την κούρσα του Force Touch, ωστόσο ακόμη η συγκεκριμένη τεχνολογία αφής απέχει αρκετά από το να γίνει mainstream, καθώς η ενσωμάτωση της στις συσκευές απαιτεί κόπο και χρόνο…\nΜετά όμως τις Apple, Huawei, Gionee και ZTE, η Meizu γίνεται η επόμενη εταιρεία που θα ενσωματώσει το 3D Touch σε μία συσκευή της, με την πολυαναμενόμενη ναυαρχίδα Meizu Pro 6 να αποτελεί το επόμενο high-end smartphone που θα ενσωματώνει τη συγκεκριμένη τεχνολογία. H είδηση προκύπτει από τον αντιπρόεδρο της Meizu και εμπνευστή του Flyme UI, Yang Yan, o οποίος ανέβασε στον προσωπικό του λογαριασμό στο Weibo ένα screenshot που ουσιαστικά αποκαλύπτει την 3D Touch λειτουργία του Meizu Pro 6. Αν μη τι άλλο, η απόφαση της Meizu να κυκλοφορήσει τη νέα ναυαρχίδα της με 3D Touch φανερώνει την πρόθεση της να παίξει δυνατή μπάλα στην high-end κατηγορία, καθώς η προαναφερθείσα λειτουργία απαιτεί πολλούς πόρους και προσπάθεια από τους κατασκευαστές…\n3D Touch,Force Touch,Meizu


Η ΦΑΡΜΑΚΟΓΛΩΣΣΑ ΚΙΡΚΗ: Ο Γιώργος Παπανδρέου αρνήθηκε κατηγορηματικά να παίξει το βίντεο στον «αέρα» της κρατικής τηλεόρασης\nΟ Γιώργος Παπανδρέου αρνήθηκε κατηγορηματικά να παίξει το βίντεο στον «αέρα» της κρατικής τηλεόρασης\nΌλα ξεκίνησαν όταν γύρω στις 9 το βράδυ, περίπου 60-80 φοιτητές μπουκάρισαν στο ραδιομέγαρο της Αγίας Παρασκευής.\nΚατέβηκαν στο κεντρικό στούντιο την ώρα που ξεκινούσε κυριολεκτικά το κεντρικό δελτίο ειδήσεων και ο Προκόπης Δούκας εκφωνούσε τους τίτλους.\nΔήλωσαν ότι είναι από τους φοιτητικούς συλλόγους της Αθήνας και απαίτησαν να "βγουν στον αέρα" και να μεταδώσουν μήνυμα αλληλεγγύης στον αγώνα των φοιτητών που βρίσκονται σε καταλήψεις στα Πανεπιστήμια.\nΟι υπεύθυνοι του δελτίου αιφνιδιάστηκαν και έκοψαν το δελτίο στον αέρα.\nΟι δημοσιογράφοι αποχώρησαν από την αίθουσα και ξεκίνησαν διαπραγματεύσεις με τους υπευθύνους της ΕΡΤ. Ο Πρόεδρος Λάμπης Ταγματάρχης, ο διευθύνων σύμβουλος Θανάσης Παπαγεωργίου, ο γενικός διευθυντής Γιώργος Κογιάννης ξεκίνησαν να συνομιλούν με τους φοιτητές ενώ ταυτόχρονα ειδοποιήθηκε ο υπουργός Επικρατείας Ηλίας Μόσιαλος. Ο κυβερνητικός εκπρόσωπος ενημέρωσε αμέσως τον Πρωθυπουργό.\nΗ ώρα περνούσε, το δελτίο δεν έβγαινε στο αέρα, τα twitter πήραν... φωτιά.\nΟι διαπραγματεύσεις φοιτητών-ηγεσίας της ΕΡΤ κατέληξαν στη συμβιβαστική λύση να μαγνητοσκοπηθεί το μήνυμα τους για να παίξει στο δελτίο τα μεσάνυχτα και να αποχωρήσουν από το στούντιο.\nΌντως πείστηκαν, μαγνητοσκόπησαν το μήνυμα και αποχώρησαν. Όλη αυτή την ώρα, τα τηλέφωνα μεταξύ ΕΡΤ-Μόσιαλου και Μόσιαλου-Μαξίμου άναψαν. Έγιναν πάνω από... εκατό (100!) τηλεφωνήματα μεταξύ του κυβερνητικού εκπροσώπου με την διοίκηση της ΕΡΤ και δεκάδες με τον Πρωθυπουργό.\nΟ Γιώργος Παπανδρέου αρνήθηκε κατηγορηματικά να παίξει το βίντεο στον «αέρα» της κρατικής τηλεόρασης.\n«Σε μια τέτοια περίοδο, εμπρηστικά μηνύματα μόνο κακό κάνουν. Άσε που θα μας κατηγορούσαν για την κρατική τηλεόραση που είναι ξέφραγο αμπέλι» έλεγε συνεργάτης του. Η κατάσταση άρχισε να γίνεται εκρηκτική, καθώς έξω από το ραδιομέγαρο ξεκίνησαν να συγκεντρώνονται «αγανακτισμένοι».\nΟι Ταγματάρχης-Παπαγεωργίου επιχειρούσαν να πείσουν τον Μόσιαλο να παίξει το μήνυμα των φοιτητών.\nΕκείνος αρνήθηκε και επικαλέστηκε και την άρνηση του Πρωθυπουργού. Μπροστά σ' αυτό υπέβαλαν προφορικά τις παραιτήσεις τους. «Ας παίξει το βίντεο και θα παραιτηθούμε την ίδια ώρα» είπαν.\n«Ούτε θα παίξει ούτε θα παραιτηθείτε» απαντούσε μονότονα ο κυβερνητικός εκπρόσωπος.\nΗ ώρα περνούσε αλλά το δελτίο της ΝΕΤ δεν έβγαινε στον αέρα στις 12.\nΗ ομάδα που εισέβαλε στο στούντιο – που δεν είχε αποχωρήσει από το ραδιομέγαρο ακόμη- ανέβηκε στο γραφείο της διοίκησης και άρχισε να διαμαρτύρεται έντονα.\n«Δεν φοράτε παντελόνια, δεν τιμάτε τις συμφωνίες σας» και μερικά... γαλλικά ακούστηκαν.\nΤελικώς το δελτίο ειδήσεων της ΝΕΤ βγήκε στον «αέρα» περίπου στις 2 (!) τα χαράματα με τον παρουσιαστή Προκόπη Δούκα να ξεκινά λέγοντας προφορικά δυο λόγια για την κατάσταση που δημιουργήθηκε.\nΑφού έπαιξαν τα βασικά οικονομικά-πολιτικά θέματα, βγήκε σε παράθυρο δημοσιογράφος του κρατικού καναλιού και περιέγραψε το σκηνικό χωρίς ποτέ να παίξει το σχετικό μαγνητοσκοπημένο βίντεο των φοιτητών ενώ φιλοξενήθηκε και δήλωση της διοίκησης της ΕΡΤ...\nΔΕΙΤΕ ΕΠΙΣΗΣ-ΒΙΝΤΕΟ ΑΠ'ΤΗΝ ΕΙΣΒΟΛΗ ΦΟΙΤΗΤΩΝ ΣΤΗΝ ΕΡΤ-UPDATE\nΕτικέτες ΕΡΤ ΦΟΙΤΗΤΕΣ


Import Hellas6 Viometale12\nΠετσετοθήκη Μπάνιου I Inox Import 2124\nΥλικό Κατασκευής: Επιλογές: Τα αξεσουάρ μπάνιου της Import Hellas παρέχονται σε διάφορα μεγέθη. Ελέγξτε τις επιλογές σε κάθε προιόντος της σελίδας του. Συσκευασία: Περιλαμβάνει το προιόν και ανάλογες βίδες για την προσαρμογή του. Υλικό Κατασκευής: Το υλικό της κατασκευής του είναι Αντιμόνιο..\nΠετσετοκρεμάστρα Μπάνιου Viometale Adriatic\nΥλικό Κατασκευής: Επιλογές: Τα αξεσουάρ μπάνιου της Viometale παρέχονται σε διάφορα μεγέθη. Ελέγξτε τις επιλογές του κάθε προιόντος στη σελίδα του. Οι πετσετοκρεμάστρες έχουν μήκος 600 mm. Συσκευασία: Περιλαμβάνει το προιόν/προιόντα με τις βίδες του καθενός για την προσαρμογή του στο τοίχο. Υλικό ..\nΠετσετοθήκη Μπάνιου I Inox Import 3124\nΥλικό Κατασκευής: Επιλογές: Τα αξεσουάρ μπάνιου της Import Hellas παρέχονται σε διάφορα μεγέθη. Ελέγξτε τις επιλογές σε κάθε προιόντος της σελίδας του. Συσκευασία: Περιλαμβάνει το προιόν και ανάλογες βίδες για την προσαρμογή του. Υλικό Κατασκευής: Το υλικό της κατασκευής του είναι Αν..\nΠετσετοθήκη Μπάνιου I Inox Import 4124\nΠετσετοθήκη Μπάνιου II Inox Import 2148\nΠετσετοθήκη Μπάνιου II Inox Import 3148\nΠετσετοθήκη Μπάνιου II Inox Import 4148\nΠετσετοκρεμάστρα Μπάνιου Viometale Atlantic\nΠετσετοκρεμάστρα Μπάνιου Viometale Pacific\nΠετσετοκρεμάστρα Μπάνιου Viometale Aegean\nΔιπλή Πετσετοκρεμάστρα Μπάνιου Viometale Atlantic\nΔιπλή Πετσετοκρεμάστρα Μπάνιου Viometale Pacific\nΥλικό Κατασκευής: Διαστάσεις: Οι πετσετοκρεμάστρες έχουν μήκος 600 mm. Συσκευασία: Περιλαμβάνει το προιόν/προιόντα με τις βίδες του καθενός για την προσαρμογή του στο τοίχο. Υλικό Κατασκευής: Το μέταλλο της κατασκευής του είναι ορείχαλκος και Zamak(κράμα απο ψευδάργυρο, αλουμίνιο, μαγν..


Αποτείχιση και Πατερική Παράδοση: 08/08/19\n– Κατ’ αρχάς, αν κάποιος μιλάει άσχημα λ.χ. για σένα ως άτομο, δεν πειράζει. Να σκεφθείς: «Τον Χριστό, που ήταν Χριστός, Τον έβριζαν, και δεν μιλούσε· εμένα που είμαι αμαρτωλός τι μου\nΑναρτήθηκε από Πατερική Παράδοση στις 8/08/2019 03:15:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΤου Β. Κερμενιώτη\nΓράφει ὁ Β.Κ.: «Εάν συμβεί (πράγμα που απευχόμαστε) τον Οκτώβριο η Εκκλησία της Ελλάδος να αναγνωρίσει -πρώτη αυτή!- τη σχισματική ψευδοεκκλησία, τότε κινδυνεύει σοβαρά να εκπέσει της Εκκλησίας! Θα έχουμε δραματικές εξελίξεις»!!!\nΑναρτήθηκε από Πατερική Παράδοση στις 8/08/2019 02:45:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΜαρία. Ασφαλώς δεν είναι γνωστό σε πολύ κόσμο το τι σημαίνει το όνομα Μαρία, και το οποίο είναι το καθ’ αυτό όνομα που της δόθηκε αρχικά, και που αναφέρεται στην Καινή Διαθήκη και δεν της δόθηκε τυχαία.\nΑκόμη σημαίνει Σοφία, η οποία βρήκε τον τρόπο δια να ενώση δύο φύσεις σε μια υπόσταση, χωρίς να συγχύση τα ιδιώματα των φύσεων. Και τρίτον σημαίνει Αγαθότης, ήτοι χάρις, η οποία\nΑναρτήθηκε από Πατερική Παράδοση στις 8/08/2019 09:07:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΆγιος Παΐσιος: «Έτσι πρέπει να αντιδρούμε όταν βρί...


Βαπτιστικός Σταυρός CR-000150B\nΚωδικός προϊόντος: CR-000150B Κατηγορίες: ΣΤΑΥΡΟΙ, ΣΤΑΥΡΟΙ ΒΑΠΤΙΣΗΣ, Σταυροί Βάπτισης Κ14\nΔιαστάσεις: πλάτος 1.57 εκ. x ύψος 3.80 εκ.\nΔώστε πρώτος μία αξιολόγηση “Βαπτιστικός Σταυρός CR-000150B” Ακύρωση απάντησης


Διευκολύνσεις στις μεταβιβάσεις ακινήτων από χρεωμένους ιδιοκτήτες - Επιμελητήριο Άρτας - Αρθρα\nΔιευκολύνσεις στις μεταβιβάσεις ακινήτων από χρεωμένους ιδιοκτήτες\nΜε μια πρώτη ματιά, οι διαφορές ανάμεσα στην απόφαση του 2013 αναφορικά με τις προϋποθέσεις έκδοσης βεβαίωσης οφειλής κατά τη μεταβίβαση ακινήτου και της νεότερης που δημοσιεύθηκε στην Εφημερίδα της Κυβερνήσεως είναι δυσδιάκριτες .\nΤο έμπειρο μάτι των φοροτεχνικών όμως ξεχωρίζει απευθείας τις διευκολύνσεις που επέρχονται πλέον κατά τη μεταβίβαση ακινήτων, όταν οι πωλητές έχουν ανοιχτούς λογαριασμούς με την εφορία και όπως επισημαίνουν, οι αγοραπωλησίες ακινήτων διευκολύνονται πλέον καταλυτικά.\nΜέχρι πρότινος, για να ανοίξει ο δρόμος μεταβίβασης ενός ακινήτου όταν ο πωλητής είχε ληξιπρόθεσμα χρέη προς την εφορία, και η αντικειμενική αξία του μεταβιβαζόμενου ακινήτου ήταν χαμηλότερη από το ύψος της οφειλής, απαραίτητη προϋπόθεση ήταν η διασφάλιση των συνολικών οφειλών που απέμεναν, από εγγυήσεις ή εμπράγματες εξασφαλίσεις.\nΗ συγκεκριμένη απόφαση (ΠΟΛ 1275/2013) όριζε πως η βεβαίωση οφειλής στην περίπτωση που εκδίδεται λόγω μεταβίβασης ακινήτου ή σύστασης εμπράγματου δικαιώματος επ' αυτού εξ επαχθούς αιτίας, πέραν των προϋποθέσεων της παραγράφου 6 του άρθρου 12 του ν. 4174/2013 θα πρέπει να συντρέχουν και οι παρακάτω:\nα) αποδίδεται στη Φορολογική Διοίκηση από τον συμβολαιογράφο το σύνολο του προϊόντος του τιμήματος και μέχρι του ύψους των οφειλών, το οποίο αναγράφεται επί της βεβαίωσης και το οποίο δεν μπορεί να υπολείπεται της αντικειμενικής αξίας του ακινήτου ή του δικαιώματος που συστήνεται επ’ αυτού, εκτός εάν οι εναπομένουσες οφειλές διασφαλίζονται από εγγυήσεις ή εμπράγματες ασφάλειες, οπότε σημειώνεται επί της βεβαίωσης αντίστοιχη ένδειξη.\nΗ πρώτη παράγραφος, με τη νέα απόφαση του Γιώργου Πιτσιλή, διαφοροποιείται και ορίζει πως κατά την έκδοση βεβαίωσης οφειλής (που επέχει θέση αποδεικτικού ενημερότητας) για την πώληση ακινήτου, στην περίπτωση όπου το τίμημα υπολείπεται της αντικειμενικής αξίας του μεταβιβαζόμενου ακινήτου, η διασφάλιση της οφειλής περιορίζεται στη διαφορά ανάμεσα στο τίμημα και την αντικειμενική αξία. Με τον τρόπο αυτό διευκολύνονται οι συναλλαγές επί ακινήτων φορολογούμενων, οι οποίοι βρίσκονται σε δυσχερή ταμειακή θέση και οι οφειλές τους δεν εξοφλούνται πλήρως με το τίμημα, ενώ ταυτόχρονα επιτυγχάνεται η είσπραξη των βεβαιωμένων οφειλών.\nα. αποδίδεται στη Φορολογική Διοίκηση από τον συμβολαιογράφο το σύνολο του προϊόντος του τιμήματος και μέχρι του ύψους των οφειλών, το οποίο αναγράφεται επί της βεβαίωσης και το οποίο δεν μπορεί να υπολείπεται της αντικειμενικής αξίας του ακινήτου ή του δικαιώματος που συστήνεται επ' αυτού, εκτός εάν οι εναπομένουσες οφειλές που αντιστοιχούν στη διαφορά της αντικειμενικής αξίας του ακινήτου ή του δικαιώματος που συστήνεται επ’ αυτού και του τιμήματος διασφαλίζονται από εγγυήσεις ή εμπράγματες ασφάλειες, οπότε σημειώνεται επί της βεβαίωσης αντίστοιχη ένδειξη.\nΜε τη νέα της μορφή, η συγκεκριμένη παράγραφος μπορεί να περιορίσει σημαντικά το ύψος των οφειλών που θα πρέπει να καλυφθούν για την έκδοση βεβαίωσης οφειλής, διευκολύνοντας έτσι τις μεταβιβάσεις ακινήτων.


MarketNews | Την παραίτηση του Μ. Σαρρή ζητά ο Ανδρέας Βγενόπουλος Follow\nΤην παραίτηση του Μ. Σαρρή ζητά ο Ανδρέας Βγενόπουλος MarketNews\nΤην άμεση παραίτηση του υπουργού Οικονομικών της Κύπρου, Μιχάλη Σαρρή ζητά με σημερινή του παρέμβαση ο πρόεδρος της Cyprus Popular Bank (CPB) Ανδρέας Βγενόπουλος, καταλογίζοντάς του ευθύνες για την τύχη της τράπεζας.\nΕιδικότερα, ο κ. Βγενόπουλος με αφορμή το δημοσίευμα του Έθνους για τη διαγραφή χρέους ύψους 5,8 εκατ. ευρώ για κορυφαίο κύπριο πολιτικό με τα αρχικά Γ.Β., επί εποχής Σαρρή στη διοίκηση της Λαϊκής Τράπεζας, ζητά εκτός από την παραίτηση του υπουργού Οικονομικών και την παρέμβαση του γενικού εισαγγελέα. Όπως σημειώνει ο κ. Βγενόπουλος, τον Φεβρουάριο του 2012 η διοίκηση του κ. Μιχάλη Σαρρή δεν τήρησε αρχική συμφωνία που είχε υπογραφεί, και έκανε με τον κ. Γ.Β. νεώτερη συμφωνία εις βάρος των συμφερόντων της Τράπεζας.\n«Πρέπει να σημειωθεί ότι ο κ. Γ.Β. ήταν υπέρμαχος, με δημόσιες δηλώσεις του, της Διοίκησης Σαρρή» αναφέρει χαρακτηριστικά.\n«ΑΝΑΚΟΙΝΩΣΗ ΑΝΔΡΕΑ ΒΓΕΝΟΠΟΥΛΟΥ


VOICE OFF: 2010\nΑναρτήθηκε από candyblue στις 1:56 π.μ. 13 σχόλια:\nΈνας μαγικός ανοιξιάτικος Νοέμβρης μου κλέβει την ζωή. Με πάει Σαββατοκύριακα για μπάνιο σε μια κρύα και γαλήνια θάλασσα όπου κολυμπάω με έναν ήλιο χαμηλωμένο και περίεργα κρεμ πίσω από την πλάτη μου. Όπου κολυμπάω με κάτι πελώριους γλάρους για συντροφιά που λικνίζονται πονηρά στην επιφάνεια της θάλασσας με πολλές ανατριχίλες και ένα περίεργο αίσθημα που μοιάζει με ρέψιμο μετά από γεύμα.\nΕίναι μαγικός αυτός ο μήνας καθώς σκορπά την τρέλα του παντού και δεν αφήνει το φθινόπωρο να με πλησιάσει. Μπασταρδεύει το φως και την θέρμη του καλοκαιριού με την θαμπάδα του φθινοπώρου σηκώνοντας κάθε μέρα έναν ήλιο άρρωστο και πιο σβηστό από ποτέ. Στο κέντρο της πόλης ψηφοδέλτια πεταμένα μαζί με σκουπίδια σωρό. Μια λεπτή υγρασία σου χαϊδεύει το πίσω μέρος του λοβού των αυτιών και μπόλικη ζέστη σου ιδρώνει την οροσειρά της σπονδυλικής σου στήλης. Οι νύχτες θυμίζουν άνοιξη, είναι γλυκές και γεμάτες έρωτα. Άνθρωποι έξω παντού. Παρέες που πίνουν και γελούν δυνατά. Μια από αυτές και η δικιά μου. Αποφεύγω να σε κοιτάξω κατάματα. Φοβάμαι πως θα καταλάβεις τα πάντα κι έτσι πίνω και γελάω αφηρημένα έχοντας όλους τους πλανήτες από πάνω μου και όλη την τρέλα του κόσμου σαν σπάνια ελιά στο πάνω μέρος των χειλιών μου .Μαγικός μήνας αυτός ο Νοέμβρης. Ανοιξιάτικος, λυτρωτικός σαν μια δεύτερη ευκαιρία. Βόλτες στην πλάκα και στο Θησείο. Ένα πεύκο με δυο πλούσια κλαδιά σαν ρόλοι με τους δείκτες του σταματημένους στις 11 και 10.Και από κάτω του οι καμπίνες του τρένου φωτισμένες να σέρνουν τους τριγμούς τους ανυποψίαστα. Σε μπαλκόνια φαρδιά σπαταλάμε τις ώρες μας με φόντο το φωτισμένο στέμμα της ακρόπολης, πίνοντας πολύ και μιλώντας για πολιτικά και σενάρια επιστημονικής φαντασίας. Κυρίως πίνοντας πολύ. Μέχρι που φτάνει η σύναξη των αρχαγγέλων και πιάνει ένας αέρας μανιασμένος και τρελός σα να κουνάνε όλοι οι Άγγελοι μαζί τα φτερά τους. Ζητώ χάρες από τον Άγγελο μου βιαστικά, βρίσκω ευκαιρία. Έπειτα ξεκολλάω τις βλεφαρίδες μου και τις βάζω στον καρπό μου χωρίς να κάνω ευχή. Σε συναντώ ξανά και ξανά και σου εξηγώ αυθάδικα πως είναι να χάνεις μιαν αγάπη, έπειτα παραμιλώ μόνη μου. Βάζω, βγάζω το μπουφάν μου άπειρες φορές. Πολλή ζέστη. Τα σύννεφα σαν βουβές εκρήξεις φαρδαίνουν από πάνω μας. Τα παρακολουθούμε σκοντάφτοντας μαγεμένοι και τόσο παραμορφωμένοι από αυτό που μας συμβαίνει. Και οι άγγελοι συνεχίζουν να πετούν στο πλάι μας μέχρι να μας δώσουν αυτό που ζητήσαμε.\nΚοιτάω την πλάτη σου και την ζώνη που σφίγγει τον καβάλο σου .Και σκέφτομαι πως καμιά φορά έχουμε τόσα πολλά να δώσουμε που δεν ξέρουμε τι και σε ποιον δίνουμε και η πάλη μέσα μας προχωρά κερδίζοντας νέα εδάφη γεμάτα φως.\nΚαι ο Νοέμβριος προχωρά μέσα σε μια παράνοια έρωτα και σήψης. Είναι δυστυχώς η ευτυχώς πολύ μεγάλη η αντοχή μας.\nΑναρτήθηκε από candyblue στις 1:42 π.μ. 12 σχόλια:\nΑναρτήθηκε από candyblue στις 1:16 π.μ. 6 σχόλια:\nΜε πολύχρωμα κιάλια χαζεύω τα πάντα πίσω από τα τείχη του Αυγούστου. Κροταλίζω 3-4 παγάκια μέσα στο στόμα και μουρμουρίζω αγαπημένους διαλόγους από ταινίες του Γκοντάρ. Κοιμάμαι με την Άννα Καρίνα αγκαλιά, ονειρεύομαι τις γειτονιές στις ταινίες του Ντε Σίκα και ξυπνάω νυσταγμένη στα παράλια της γαλάζιας μου κρεβατοκάμαρας. Τελειώνει ο Αύγουστος και χάνεται μαζί με το τεμπέλικο μαύρισμα στο σώμα. Σηκώνω τα μαλλιά μου ψηλά και φοράω πολύχρωμα μακριά κολιέ, που αγγίζουν τον αφαλό μου. Μαζεύω κοχύλια από το πάτωμα των θερινών του κέντρου και γλύφω τα άδεια ποτήρια των καλοκαιρινών οινοποσιών μου. Ξημερώνομαι στα σκαλιά άγνωστων εισόδων, μιλώντας με κοπέλες γεμάτες νιότη και μακριά πόδια. Σκαρφαλώνω σε ταράτσες με θέα, από κάθε μεριά της πόλης, και κοιτάω με τα κιάλια μου το μέλλον. Είμαι γεμάτη νερό και αέρα. Κάνω έναν ήσυχο θόρυβο που όποιον πλησιάζω τον μεθάει .Κι έτσι μέσα στην ωχρή καθημερινότητα μαθαίνω να συλλαβίζω νέα όνειρα και να μοντάρω νέες εικόνες. Να ακολουθώ νέες σχέσεις και πορείες ανθρώπων που δεν μου θυμίζουν τίποτα και κανέναν.\nΝέοι φίλοι γαργαλάνε τα μαυρισμένα πέλματα μου και γω αντί να γελάσω, όπως νοιώθω να κάνω, φτερνίζομαι απανωτά. Αλλάζω μαλακτικά ρούχων και σαμπουάν μαλλιών για να μην μυρίζω όπως παλιά. Σε λίγο ετοιμάζομαι να καταπιώ άλλον έναν χρόνο, αλλά δεν με πτοεί αυτό. Γιατί έχω μάθει πέρα από το να καταπίνω τον χρόνο να τον μηρυκάζω ξανά και ξανά σε όποια ηλικία προτιμάω.\nΤα Σαββατοκύριακα που μπορώ ξεφορτώνομαι την πόλη και τα ρούχα μου και παίρνω το ποδήλατο μου και σένα τρέχοντας στις ακτογραμμές της Πελοποννήσου. Ιδρώνω από τις πεταλιές και κοντράρομαι με 14χρονα που κοροϊδεύουν το ποδήλατο μου. Φοράω τα ίδια ρούχα που φόραγα πριν 20χρόνια,άβαφτη, με ψηλές αλογοουρές και αρνούμαι, αρνούμαι πεισματικά να μπω στον κόσμο που όλοι θέλουν. Κι έπειτα λαχανιασμένη και βρώμικη με χτυπημένα πόδια παίρνω το λάστιχο του κήπου και κάνω βραδινό ντους κάτω από τα αστέρια με αφρόλουτρο Μαδαγασκάρης και όσο περιμένω να στεγνώσουν τα άκρα μου και τα μαλλιά μου, ρουφάω με μανία σοκολατούχο γάλα μιας άλλης εποχής. Ξέρετε, είμαι ένας αθώος άνθρωπος χωρίς επιτήδευση, με άφιλτρο βλέμμα και αυτό ενοχλεί.\nΑλλά ότι κι αν συμβαίνει αιμορραγώ όσο πρέπει την στιγμή που πρέπει. Και μετά τίποτα. Και μετά η βαριά ανάσα του Αυγούστου που εκπνέει και στο βάθος ο γενέθλιος μήνας που σκουπίζει τον ιδρώτα από το μέτωπο μου.\nΑναρτήθηκε από candyblue στις 8:13 μ.μ. 6 σχόλια:\nΡοΖ εΡεΘιΣμΕνΗ εΠιΣτΡοΦή\nΤα πάτρια εδάφη ένας βάλτος ροζέ που με τραβάει μέσα του. Η επιστροφή με κόκκινα ξενυχτισμένα μάτια και μπερδεμένα από τον αέρα μαλλιά κρατάει ακόμα την αλμύρα στα βλέφαρα. Τα πάτρια εδάφη λοιπόν. Μια παλιά ροζέ φωτογραφία που ανυπομονώ να σκίσω σε χιλιάδες κομμάτια. Το φεγγάρι σταμάτησε πια να χρυσώνει την ράχη της Κέρου, σταμάτησε να είναι φεγγάρι. Μένει απόμακρο και αμίλητο σαν βλοσυρή ροζ παρανυχίδα. Ο ήλιος χάνεται εξακολουθητικά στα σπλάχνα μου, πιο ροζ από ποτέ. Χάνεται μέσα στα ποτήρια του ροζέ κρασιού, ξερνώντας στα απέραντα πορφύρα βάθη του σαλεμένου νου και της κυκλοθυμικής θάλασσας. Χάνεται και μένει μόνο λίγο αέρας να φυσά τα βράδια κάνοντας όλα όσα με άφησαν μίση να φαίνονται από μακριά σαν πατημένα στάχυα.\nΣτα παπούτσια μου νομίζω ότι έχω ακόμα άμμο. Και πέρασε κι όλας μια εβδομάδα γυρισμού. Ροζ ερεθισμένου γυρισμού. Και ακόμα έχω στα παπούτσια μου άμμο.\nΚυριακή βράδυ και στο μετρό ο κόσμος του Αυγούστου πιο παραπληγικός από ποτέ. Άνθρωποι κατάλευκοι, σχεδόν φωσφοριζέ τρώνε απειλητικά τα νύχια τους και σιγά σιγά και τις αρθρώσεις τους. Αλλήθωρα μωρά τσιρίζουν σε μια γλώσσα σλάβικη που δεν κατανοώ. Μαυριδεροί πακιστανοί γεμάτοι τικ και ιδρωμένες μασχάλες κοιτάν με μάτια μισόκλειστα έξω από το τζάμι. Εκεί που δεν έχει τίποτα κανείς να δει παρά μόνο σκοτάδι και επόμενες στάσεις. Στο δημαρχείο της Αθήνας τα πρεζόνια του Αύγουστου φωνάζουν με αργόσυρτα φωνήεντα. Σαλιώνω το ξεφλουδισμένο μου μπράτσο και πίνω όσα ποτά αντέχω να πιω. Όλα βαδίζουν προς τα πίσω. Ερεθισμένα και τελείως ροζ.\nΘέρος με αστέρια γυμνά και καλοκαιρινό άνεμο. Θέρος με κουφόβραση και πατημένες ροζ τσίχλες στα γκρι πεζοδρόμια. Με τον κόσμο του Αυγούστου μπροστά που βιάζεται να ταξιδέψει. Θέρος σαν τσίχλα big babol που τελειώνει η γεύση της και θες να τη φτύσεις. Και ακόμα έχω στα παπούτσια μου άμμο.\nΌλα βαδίζουν προς τα πίσω. Ροζ και τόσο ερεθισμένα, σαν μάτια μετά από μακροβούτι. Κι έπειτα είναι κάτι μέρες σαν πολλαπλά σύνολα επιστροφών. Κάτι μέρες που γεννούν έναν βόμβο που δεν φεύγει ούτε στα όνειρα. Κάτι μέρες που σαπίζουν και γίνονται ροζ νύχτες χωρίς ιώδιο και αλμυρά φιλιά. Χωρίς σώμα και μικρά ξωκλήσια. Νύχτες ροζ χωρίς αρχαίους σπονδύλους και πανύψηλα φεγγάρια. Νύχτες χωρίς τίποτα συγκεκριμένο παρά μόνο με το εξάνθημα της επιστροφής.\nΚαι καθώς όλα γίνονται καθημερινά και ίδια, εγκαταλείπω αργά το καλοκαίρι που με έκανε να νοιώθω αυτό που είχα ξεχάσει να είμαι.\nΘα κάτσω ξανά στα τείχη της πόλης να φυσάω τα αστέρια μπας και σβήσουν. Θα πολλαπλασιάζω τις μέρες του εκεί και του πίσω και θα πίνω μέθη ημερών αλλοτινών και τότε, όταν το εγκαταλείψω ολοκληρωτικά θα πέσω κάτω και δεν θα μπορώ να σηκωθώ πια… και τότε θα κλάψω από ευτυχία.\nΑναρτήθηκε από candyblue στις 2:49 π.μ. 15 σχόλια:\nΑφύσικη ζέστη. Ο ουρανός κοκκινίζει ξαφνικά και υπόσχεται μια καταιγίδα που ποτέ δεν έρχεται. Η σελήνη σαν δρεπάνι λαμποκοπά πάνω από τον σβέρκο μου. Περίεργη νύχτα μοιάζει σα να έχει ανακαινιστεί ολόκληρος ο κόσμος, χωρίς φασαρία. Ετοιμάζω βαλίτσες. Ο ιδρώτας γράφει μια μικρή παράγραφο στο χαμηλό μέρος της μέσης μου. Με ανατριχιάζει.\nΟι μικρές Κυκλάδες λαμποκοπάνε, σαν ήσυχοι σκονισμένοι λόφοι μιας παλιάς Ιερουσαλήμ, στον σαστισμένο μου νου. Χαίρομαι που αφήνω πίσω αυτά τα λίγα. Χαίρομαι που δεν παίρνω σχεδόν τίποτα παραπάνω από όσα χρειάζομαι. Μερικά φορέματα ,δυο σανδάλια, μισό αντηλιακό, το περσυνό κοχυλάκι που ερωτεύτηκα, για καραμέλα, εκείνο το γαλάζιο ψάθινο καπέλο που έσκισε ο αέρας πέρυσι, και καμιά δεκαριά βιβλία .Θα σκάψω ένα βαθύ λαγούμι στην άμμο, κάτω από ένα αφηρημένο αλμυρίκι και θα διαβάζω μέχρι το σώμα μου να ξεφλουδίσει. Θα ξεφορτωθώ το χρόνο και τα ρούχα μου και θα σκεφτώ μόνο όποιους χρειάζομαι. Έπειτα θα κολλήσω σπόρους καρπουζιού στην κοιλιά μου και θα γράψω νέες προτάσεις που ποτέ δεν μου δόθηκαν σε άλλη στεριά.\nΤα βράδια θα πλαγιάζω με τους πιο μακρινούς αστερισμούς και θα προσπαθώ να θυμάμαι τα ονόματα όλων το επόμενο πρωί. Θα γλύφω τα κύματα στις άκρες τους και θα πατώ με δύναμη την άμμο μέχρι να κάψει τα ασυνήθιστα πέλματα μου. Θα κοιμάμαι σε βράχια μυτερά μέχρι το σώμα μου να πάρει το σχήμα τους και αν θελήσω να νοσταλγήσω τα λίγα που άφησα, θα το κάνω ανάβοντας φιδάκι για τα κουνούπια στη βεράντα. Κι έπειτα αν νοιώθω ότι το μυαλό γλιστράει προς το άπειρο, για να το φέρω πίσω θα κρεμάω τα χέρια μου σαν άχαρη μαριονέττα, κοντά στα πλευρά μου, και θα σιγοτραγουδώ, σαλιώνοντας τα χείλη μου, τον σκοπό από τα πρώτα κομμάτια που έμαθα, παίζοντας φλογέρα.\nΚαι θα περάσει ο καιρός από πάνω μου να με σκουριάσει και να μου βάλει αλάτι και ιώδιο για αντίδωρο στις πρόσφατες πληγές. Και γω, με τα κουφάρια των νεκρών σχέσεων στα χέρια, θα ανοίξω λάκκους στον πιο κοντινό αυλόγυρο μιας εκκλησίας και θα τα θάψω. Δεν θα κάνω τίποτα, παρά μόνο θα υπάρχω με όλα τα τόσα λίγα που μου έμειναν και τα πολλά που περιμένω.\nDolce far niente- η γλύκα του να μην κάνεις τίποτα. Πολύ καλό καλοκαίρι.\nΑναρτήθηκε από candyblue στις 12:30 π.μ. 10 σχόλια:\nΑναρτήθηκε από candyblue στις 1:31 μ.μ. 6 σχόλια:\nΑναρτήθηκε από candyblue στις 12:37 π.μ. 11 σχόλια:\nΈξω φως ημέρας και σκουπίδια σε κάδους. Βάζω τα γυαλιά μου την ώρα που μια κοπέλα κατάξανθη κοντοστέκεται απέναντι μου. Την κοιτάω ανέκφραστη. Στα ποδιά της λάμπουνε βραχιόλια, στα μαγουλά της δάκρυα, στο στήθος της ιδρώτας. Φτιαγμένη λες από γάλα και μέλι. Με ρωτάει αν θέλω τσάι η καφέ. Χαμογελάω και της λέω πως θέλω μια μικροσκοπική σελήνη να χωράει ίσα ίσα στην παλάμη μου. Με ακολουθεί μέχρι που μπαίνω στο αυτοκίνητο μου. Αυτά ακριβώς που θέλουμε να κρατήσουμε μας διαφεύγουν με αδυσώπητη βεβαιότητα.\nΗρώδειο. Ουρανός οινοπνευματί. Ούτε ένα σύννεφο αραχνοΰφαντο από πάνω. Στο γεμάτο κογχύλι του θεάτρου άνθρωποι με κακώσεις ψυχών. Και καθώς η Νόρμα φτιάχνει όρκους και προσευχές μπροστά μας τσιρίζοντας σχεδόν για αγάπη σε σκέφτομαι ψευτοπληγωμένο, ψευτοανίκανο, ψευτοχαμογελαστό. Βάζω το χέρι μου στον ώμο σου και χωρίς να μου μιλάς συμπίπτουν οι χαμηλοί μας ψίθυροι. Την ώρα που η Νόρμα ανεβαίνει στην πυρά, θυμάμαι την πρώτη και τελευταία φορά που σε ερωτεύτηκα. Κράτησε ένα ολόκληρο λεπτό νομίζω. Ήταν Αύγουστος κι όλοι οι δρόμοι οδηγούσαν κάπου. Έξω από το μετρό με περίμενες φορώντας μαύρα. Και μετά το κενό. Στην επιστροφή μου χάιδεψες τα μαλλιά με ένα τρόπο που (μάλλον έτυχε) δεν το είχε κάνει κανείς. Εκείνη την στιγμή σε επικύρωσα. Σαν εκείνα τα παγωμένα μηχανήματα εισιτηρίων. Ακίνητα καταπίνουν αυτό που τους δίνεις κι έπειτα με μια τεράστια δαγκωνιά το ακυρώνουν. Έτσι και γω μετά που κατέβασες το χέρι και το έβαλες στην τσέπη σου. Αυτή ήταν η πρώτη και η τελευταία μου φορά μαζί σου. Και η Νόρμα καίγεται και η αυλαία κλείνει.\nΕπιστρέφω περασμένα μεσάνυχτα με ένα σπασμένο χαμόγελο. Η πόλη κοιμάται. Απόλυτη ησυχία. Έχουν σωπάσει ακόμα και τα σκυλιά στις μακρινές γειτονιές. Κανένα αλύχτισμα. Ένας πόνος στην κοιλιά κοντά στον αφαλό με μουδιάζει. Αντέχω όλους του πόνους, εμπρόσθιους και οπίσθιους άλλα μου την σπάει όταν κλείνει η φωνή μου από τα ξενύχτια. Αυτό δεν αντέχω. Την βραχνάδα και το μπάσο της φωνής μου. Βγαίνω στο μπαλκόνι με ένα ποτήρι παγωμένο νερό. Στο απέναντι δωμάτιο ένας άντρας ντυμένος γυναίκα κάθεται σε ένα ντιβάνι με έναν ανεμιστήρα δίπλα του. Ο τοίχος πίσω του είναι καλυμμένος με μια λουλουδάτη ταπετσαρία. Στέκει έτσι για ώρες ακούγοντας Στραβίνσκι. Τον κοιτάω σχεδόν βουρκωμένη.\nΗ δυστυχία επινοείται.\nΑναρτήθηκε από candyblue στις 5:52 μ.μ. 8 σχόλια:\nΤα βράδια μου είναι γεμάτα από μακρόσυρτα πλάνα σε έρημους διαδρόμους, κοντινά σε πόμολα και σε σπειροειδής σκάλες. Τα βράδια μου ξεπλένονται από την βοή της ανάδρασης του digital video και από επαναλαμβανόμενα color correction. Μεσάνυχτα παρά πέντε, μεσάνυχτα παρά δέκα. Ένα ψευδές γήρας με κατακλύζει κι έπειτα το βάζω στα πόδια.\nΜέσα από μακροσκελείς παρέες και προσοδοφόρα αντρικά βλέμματα ονειρεύομαι καστανόξανθες αμμουδιές και χωράφια γεμάτα στάχυα. Ύστερα μέσα σε μια ξένη αγκαλιά διανυκτερεύω σε ένα δωμάτιο ξενοδοχείου και σαστίζω με μένα. Ακολουθεί η πρωινή ομίχλη και το τριανταφυλλί της αυγής. Μια τεμαχισμένη συνείδηση δικιά μου. Μια σοκολάτα μισοτελειωμένη στο δικό του κομοδίνο μου θυμίζουν τελικά ότι στον κόσμο συμβαίνουν πιο σημαντικά πράγματα. Παίρνω το πιο κίτρινο ταξί της ζωής μου και επιστρέφω στο δικό μου δωμάτιο. Μοναξιά. Ο πραγματικός ήρωας διασκεδάζει μόνος του.\nΜετά τα τελευταία γεγονότα, κάθε φορά που ξεκινάει το δελτίο ειδήσεων βάζω δυνατά την casta diva και πατάω το mute της τηλεόρασης. Τα στόματα των υπαίτιων ανοιγοκλείνουν χωρίς λόγια, χωρίς καμιά αξία. Και με την Μαρία Κάλλας στην διαπασών μοιάζουν να τραγουδάνε αυτή την υπέροχη άρια, όλοι όσοι μας εξαπάτησαν, όλοι όσοι σαπίζουν από την δυσωδία τους, όλοι όσοι εκλέξαμε για να μας αφανίσουν, παρελαύνουν κάτω από την υπέροχη αυτή φωνή, σαν ήρωες έτοιμοι για κάθαρση. Δραματική σοπράνο όσο καμιά. Δραματική εποχή όσο καμία. Ας είμαστε αληθινοί ο ένας με τον άλλο γιατί δεν υπάρχει ούτε βοήθεια, ούτε φως, ούτε συμπάθεια. Ας είμαστε αληθινοί. Βρισκόμαστε τυφλοί σε σκοτεινιασμένο κάμπο όπου στρατιές χτυπιούνται τη νύχτα.\nΌσα έχουν απομείνει με στοιχειώνουν. Όλες αυτές οι εικόνες εξακολουθούν να συγκεντρώνονται για να δημιουργήσουν κάτι που δεν ήταν αρχικά ο προορισμός τους. Βρίσκονται ακόμα σε κίνηση. Το υλικό παραμένει ανολοκλήρωτο. Δεν πιστεύω τίποτα και κανέναν . Όλα είναι κατασκευασμένα. Δεν με αφορούν. Δεν θέλω να μπω στο παιχνίδι τους. Σαν βράχος πυκνώνω μέσα μου και αφήνω όλα τα άλλα απ’ έξω να πέσουν πάνω μου με φόρα. Δεν με αφορά τίποτα, όλα είναι ψευδή κατασκευάσματα.\nΕυτυχώς κάποτε καταλαβαίνεις πως δεν έχεις άλλη επιλογή πια από το να είσαι ο εαυτός σου.\nΑναρτήθηκε από candyblue στις 2:34 μ.μ. 15 σχόλια:\nΣτις χώρες που ταξιδεύεις δεν σε συνδέει καμία μνήμη. Για αυτό σου αρέσουν. Δεν καταδιώκεσαι από καμιά απεγνωσμένη γνώση, όπως στην πόλη σου. Δεν υπάρχει κανένα προσωπικό φίλτρο σε όλα όσα μπαίνεις για να δεις. Τα πάντα είναι καινούργια. Τα ταξίδια αλλάζουν το βλέμμα μου. Αλλάζουν ακόμα και το ηχόχρωμα της φωνής μου. Βερολίνο. Άλλος ένας προορισμός που άφησα πίσω μαζί με τις τουρκικές συνοικίες, την εικοσάλεπτη πεζοπορία από το σταθμό ως το σπίτι, τις περίεργες ζυμώσεις των τεχνών στο tacheles, το πορτοκαλί μου ποδήλατο και το bar Luzia στην Οranienstrasse.\nΚαι τώρα πάλι στο δικό μου Μάη που μοιάζει με ψυχρό δειλινό. Στα δικά μου τα λάθη και στο νέο cd της Μόνικας που γυρνά σαν κάδος πλυντηρίου μέσα στα αυτιά μου. Ξανά και ξανά. Η μέρα ψήλωσε κι άλλο και το θερινό ηλιοστάσιο αρχίζει και φαίνεται. Και με μάτια μαβιά κοιτάω στο άπειρο και βλέπω μια σχεδία που επιπλέει και ύστερα λυπάμαι που τα κάναμε θάλασσα νομίζοντας πως έτσι θα σώζαμε τον κόσμο.\nΚαι αποφασίζω ακαριαία να νοσταλγήσω την πιο μακριά τρίχα από την κόμη της Βερενίκης, τις πιο γαλάζιες και σιροπιαστές θάλασσες, τον πιο κίτρινο και καυτό ήλιο, την πιο σιμιγδαλένια άμμο. Και νοσταλγώ εμένα μέσα από εκείνο το παλιό δικό σου σχήμα. Νοσταλγώ την μνήμη. Την ελληνική, δική μου, μνήμη της μυρτιάς του ιωδίου του κόκκινου χώματος και της πικροδάφνης. Και έπειτα καθώς μένει μόνο το φεγγάρι στο κέντρο της νύχτας και αρχίζει να γεμίζει ξανά, ένα μικρό σκίρτημα μέσα μου, μου θυμίζει τον λόγο που μπορώ ακόμα να σε κοιτάω για λίγο και να σε ερωτεύομαι. Η νοσταλγία του έρωτα ενσκήπτει όταν συναντάμε τυχαία ένα πρόσωπο που υπόσχεται πολλά αλλά η συγκυρία όρισε να μην το γνωρίσουμε έγκαιρα.\nΔεν έχω τίποτα δικό μου πια. Ακόμα και το μέρος που ζω μόλις γυρίσεις εξαφανίζεται. Είναι ένας γέρικος και αναποφάσιστος αντικατοπτρισμός. Δεν υπάρχει μέρα μα ούτε και νύχτα. Είναι μια μεγάλη θολούρα που δεν αξίζει τίποτα. Κι αν κάτι εδώ τελειώνει, ας τελειώσει.\nΗ ζωή έχει νόημα μόνο όταν παλεύεις.\nΑναρτήθηκε από candyblue στις 4:31 μ.μ. 4 σχόλια:\nΜαυρίζω. Είμαι σκοτεινή σαν το μελάνι. Με τρομάζει το μέλλον κι έτσι πρέπει. Μοιάζει σα να εκτίω μια ποινή. Σα να στενεύει κι άλλο κάτι, που δεν με χώραγε έτσι κι αλλιώς, από την αρχή. Τα λόγια δεν έχουν νόημα πια. Μοιάζουν με τσόφλια από ηλιόσπορο, πεταμένα σε διάφανα μπολ. Μόνο τα χρώματα έχουν αξία πάνω μας τώρα. Και γω μαυρίζω όλο. Βαθύτερα όλο. Μέχρι που ο Μάης μου χώνει το δικό του μπουκέτο. Εδώ ακριβώς. Κάτω από το δεξί ρουθούνι και όλα γεμίζουν με φως.\nΛίγα πράγματα. Λιτά. Αυτό θέλω. Αυτό μου έμεινε να θέλω. Και το θέλω πιο πολύ. Κάθε υπερβολή φαλτσάρει αυτό τον καιρό. Όπου κι αν κοιτάξω κενότητα. Κενές γενιές που μέσα τους χωράνε τα πάντα. Αδιάφορες γενιές. Τις παρατηρώ ιλαρά και σαστίζω. Κι έπειτα κρυφοκοιτώ κι εμάς. Εμάς τους ανθρώπους των μητροπόλεων που έχουμε ξεχάσει να κοιτιόμαστε στα μάτια. Περνάω από δίπλα τους ξυστά και τους φωνάζω μέσα από την κοιλιά μου. «Μην έχετε προσδοκία από κανέναν. Παλέψτε με ότι έχετε». Αλλά τίποτα αυτοί. Το στέμμα μόνο να αλλάζει κεφάλια. Τι χρεωκοπία απίστευτη του δυτικού κόσμου είναι αυτή!\nΗ ζωή με τραβάει βιαστικά και με βάζει αντικριστά με έναν άντρα που φοράει μια μαύρη μπλούζα και μιλάει για μένα κι ένα κορίτσι με ωραίο χαμόγελο, στην ηλικία μου που τον ακούει και συμφωνεί. Καθισμένοι έξω από το Aliarman σχεδόν ξημέρωμα γελάμε κάνοντας γκριμάτσες στα αυτοσχέδια πρόσωπα μας. Οι σερβιτόροι σκουπίζουν στωικά και οι τελευταίες παρέες διαλύονται, όπως η μπογιά στο νερό. Ο ουρανός χαμηλώνει, και τα άστρα σαν αφίσες με ξεθυμασμένη κόλλα από σελοτέιπ, ξεκρεμιούνται μπροστά μας. Πελώρια και τόσο φωτεινά που είναι να απορείς. Χαράζει πίσω από τον Υμηττό και μοιάζει σα να γεννάει η γη μια τεράστια πανσέληνο. Παραπατάμε από τα ποτά και από το βάρος της νυχτερινής υγρασίας πάνω μας. Όλα όσα κάνουμε, τόσο δικά μας. Καληνυχτίζουμε τον άντρα με την μαύρη μπλούζα και το γοητευτικό χαμόγελο. Παραπατάει και αυτός από ένα δικό του βάρος που μοιάζει με εκείνο του πνιγμένου πόθου.\nΧαράζει με περισσότερη δύναμη όταν με πας σπίτι με εκείνο το μικρό μικρό αυτοκίνητο που έχεις και γυρνάς. Και νοιώθω μαζί σου πάλι όπως τότε που τα κάναμε όλα κρυφά. Περικυκλωμένες από νύχτα, άστρα και ένα πρόσεχες ξημέρωμα μελανιασμένο, γεμάτο πιπίλες στο λαιμό.\nΚαμιά φορά ξέρεις τι σκέφτομαι; Δεν το θέλω, αλλά ώρες, ώρες χαλάει ο νους μου.\nΑξίζει αυτή η ζωή ;\nΑναρτήθηκε από candyblue στις 11:39 μ.μ. 14 σχόλια:\nΣτον καταπράσινο λοφίσκο ενός πάρκου, δίπλα στο μέγαρο μουσικής ,ένα ζευγάρι καθισμένο ανακούρκουδα κοιτάζει το ηλιοβασίλεμα. Έχουν ξαπλωμένα κάτω τα ποδήλατα τους. Από μακριά μοιάζουν με αγάλματα αιώνων πριν. Μα έτσι κι ο έρωτας μοιάζει.\nΣτα φανάρια οι Πακιστανοί μου προσφέρουν ζέρμπερες. Αν μύριζαν όμορφα θα τις αγόραζα. Η μέρα είναι πιο μεγάλη πια, κι έτσι όταν επιστρέφω από την δουλειά, μπορώ και γεμίζω το στέρνο μου με λίγο ακόμα χρόνο και φως. Στο cd player του αυτοκίνητου μου τα «Ημερολόγια» της Λένας. Μου αρέσει να την ακούω κάθε τέτοια εποχή. Όπως κάθε άνοιξη μου αρέσει να κυκλοφορώ λαχανιασμένη στο κέντρο της πόλης πριν σουρουπώσει και να μυρίζω με δύναμη, τα ανθισμένα οπωροφόρα της. Έχει ανοιξιάτικο κρύο και τα φύλλα τρέμουν μαζί με τα μέσα μου κενά. Υπάρχουν και πολύ λυπητερά σημεία, το ξέρω, αλλά αντί να τα κατεδαφίσω τα εισπνέω κι αυτά. Όπως εκείνο το σημείο με την παλιά βρώμικη καφέ κουβέρτα κάποιου άστεγου, στο εγκαταλελειμμένο καφέ Diana στην Ασκληπιού. Προσπερνάω τους κόκκους που είχαμε κάτσει τελευταία φορά και μια παράφορη θλίψη εξαφανίζει το στομάχι μου από την σωματική μου γεωγραφία. Και όσο πιο ψηλά στα Εξάρχεια ανεβαίνω τόσο μυρίζει εκείνος ο παρασιτικός φόβος που άφησες. Ευτυχώς τα άστρα ανάβουν πιο γρήγορα από τις λάμπες του δρόμου.\nΣε ονειρεύομαι που και που. Βλέπω το αυτοκίνητο σου στο δρόμο αραγμένο. Θυμάμαι τις κινήσεις των μαλλιών σου, τα μάτια σου και πολλά από τα λάθη μου. Λίγες ευαίσθητες στιγμές μου μαζί σου, το φως που καίει στο σαλόνι σου τα βράδια. Αν κάποιο Σαββατοκύριακο με ήλιο πάρεις τηλέφωνο να πάμε στην παραλία για καφέ δεν θα αρνηθώ. Το νοιώθω συχνά αυτό, σαν όνειρο. Εμείς, ο ήλιος και ένας ήσυχος καφές σαν το απέραντο τέλος του κόσμου.\nΔεν την ανοίγω ποτέ την τηλεόραση, αλλά τον τελευταίο καιρό απολαμβάνω το νέφος που προκάλεσε αυτή η γηραιά ηφαιστειακή στάχτη. Τι λαμπερή καταστροφή. Κάνω πρόχειρα δουλειές του σπιτιού με το βλέμμα μου καρφωμένο μέσα της. Ακούω στις ειδήσεις για τους σημαντικούς περιορισμούς που προκαλούνται στην εναέρια κυκλοφορία από το νέφος ηφαιστειακής στάχτης που έχει καλύψει μεγάλο μέρος της Ευρώπης και μειδιώ. Λατρεύω την δύναμη της φύσης. Έτσι μπράβο, λέω δυνατά, και η καρδιά μου φουσκώνει από οργή. Για να μην ξεχνάμε πόσο μηδαμινοί είμαστε απέναντι της. Στο διάολο οι όποιες αεροπορικές και τα όποια ραντεβού μας. Στο διάολο όλα. Και μεις μαζί.\nΚαμία συντέλεια ποτέ δεν ήρθε. Καμιά δεν πρόκειται να’ ρθει. Ζούμε λίγο για αυτό και δεν παθαίνουμε ποτέ τίποτα.\nΑναρτήθηκε από candyblue στις 8:41 μ.μ. 4 σχόλια:\nΑνθίζει ο χρόνος στις ρωγμές μας. Φωτογραφίζομαι με νέες ρυτίδες και σημάδια. Δεν πετάω τίποτα. Κοιτάω μπροστά. Το πίσω δεν είναι στην δικαιοδοσία μου. Ανοίγω τους χάρτες και σημειώνω διαδρομές που δεν έχω πάει. Πράσινες μικρές φλεβίτσες τυλίγονται γύρω από τον λαιμό μου καθώς μαθαίνω να συλλαβίζω ονόματα νέων πόλεων και ποταμών. Οι βαλίτσες μου σαν πιστά σκυλιά με ακολουθούν και τα αεροδρόμια ξαφνικά μου φαίνονται σαν οικείες κυψέλες. Αλλάζω κράτη και νομίσματα .Γνωρίζω νέους ανθρώπους που μου μοιάζουν, ερωτεύομαι ξανά και εύχομαι να κυλούσαν πιο αργά οι ώρες, σαν νερά ενός βαρύθυμου ποταμού. Το φως διατυμπανίζει την ζωή και με καίει χωρίς προηγούμενο. Στον καθρέφτη του Απρίλη προβάρω τα πρώτα μακό και απογειώνεται έτσι η διάθεση.\nΜπαίνω με ένα νέο φως στα καθημερινά. Από τα ανοιχτά παράθυρα έρχεται το άρωμα της λεμονιάς και το μωβ των λουλουδιών. Άνοιξη. Κατεβάζω το κεφάλι και κοιτάω τα γόνατα μου. Χτυπημένα σαν μικρού αγοριού. Χάνω τα σύννεφα κερδίζω τα άστρα καθώς σουρουπώνει. Μια απέραντη νύχτα χαϊδεύεται στα χέρια μου. Κι έπειτα ησυχία παχιά και ευγενική. Σαν κουρτίνα τούλινη, παλιά ,που φυλάει το σιδερένιο κρεβάτι από τα κουνούπια του καλοκαιριού. Κοντεύει και αυτό.\nΧτυπάει το τηλέφωνο. Εσύ είσαι μέσα.\n-Τα άσπρα πιόνια κάνουν την πρώτη κίνηση.\n-Κερδίζει ο πιο ψύχραιμος και αυτός δεν είμαι εγώ. Ίσως γιατί έχω τα μαύρα.\nΟ κόσμος ψάχνει να κατανοήσει παρακολουθώντας τα γεγονότα και αγνοώντας τι γίνεται στην ψυχή κάποιου. Οποιαδήποτε άλλη ενέργεια που θα διαταράξει την ισορροπία μας καταδικάζεται. Η λογική μας είναι στενά εγωκεντρική.\nΕίμαστε μια σκανδάλη και μας λείπει το δάχτυλο. Χρόνια πολλά.\nΑναρτήθηκε από candyblue στις 4:35 μ.μ. 5 σχόλια:


Η Ένωση Συντακτών καταγγέλει Δήμαρχο που προσέλαβε γιατρό… σε ρόλο δημοσιογράφου - TheNewspaper.gr\n-172 min. ago-Τα χερσαία σύνορα των ΗΠΑ με Καναδά και Μεξικό θα παραμείνουν κλειστά για τα μη απαραίτητα ταξίδια\n-131 min. ago-Σεισμός 3,9 Ρίχτερ κοντά στα Τρίκαλα\n-114 min. ago-Πάνω από 1.000 θάνατοι και σχεδόν 45.000 κρούσματα σε 24 ώρες\n-95 min. ago-Προβάδισμα του κόμματος του απερχόμενου πρωθυπουργού Νικόλ Πασινιάν στις βουλευτικές εκλογές\n-73 min. ago-Με εκπαιδευμένο σκύλο ενισχύεται η Αστυνομία στις επιχειρήσεις κατά της παραβατικότητας\n-37 min. ago-Απογοήτευση για την γαλλική ακροδεξιά στις περιφερειακές εκλογές\n-35 min. ago-Εθελοντική αιμοδοσία διοργανώνει στις 24 Ιουνίου ο δήμος Παύλου Μελά\n-15 min. ago-Ανίερη πράξη ο βανδαλισμός του μνημείου του αστυνομικού Νεκτάριου Σάββα\n1 min. ago-Zougla online\n3 min. ago-Ολοκληρώθηκε το έργο ασφαλτόστρωσης της οδού Ανδρέα Παπανδρέου στο Κορδελιό\nΌπως αναφέρει η Ένωση Συντακτών “Σε μια εποχή που οι επαγγελματίες δημοσιογράφοι κατάφεραν μετά από μεγάλη προσπάθεια και πολύ κόπο να συμφωνήσουν με την Κυβέρνηση και το υπουργείο Εσωτερικών στην πρόσληψη επαγγελματιών δημοσιογράφων στις θέσεις ειδικών συμβούλων των δήμων, ο Δήμος Τεμπών καταστρατηγεί στην πράξη αυτή την προσπάθεια, αλλά και την ουσία της κυβερνητικής απόφασης”.\nΣτην ανακοίνωση που εξέδωσε η Ένωση Συντακτών επισημαίνει:\n“Θεωρούμε αδιανόητο το χαρτοφυλάκιο της δημοσιογραφικής εργασίας να εφαρμόζεται από ετεροεπαγγελματίες, όσο επιτυχημένοι κι αν είναι στην κύρια δουλειά τους ή όσο δημοφιλείς κι αν νιώθουν.\nTags: ΒΟΛΟΣ ΜΑΓΝΗΣΙΑ ΤΕΜΠΗ


Ηλεκτρικά αυτοκίνητα: Πόσα χρόνια ζωής έχει η μπαταρία τους - Cyprus Insurance News\nΗ υποβάθμιση της μπαταρίας είναι βέβαιο ότι θα συμβεί κάποια στιγμή, καθώς μια μπαταρία ιόντων λιθίου όταν φορτίζεται και αποφορτίζεται πολλές φορές χάνει μέρος της χωρητικότητάς της\nΠόσα χρόνια ζωής έχει η μπαταρία ενός ηλεκτρικού αυτοκινήτου πριν καταστεί άχρηστη. Αυτή είναι η βασική ερώτηση των περισσότερων υποψήφιων πελατών στους πωλητές ηλεκτρικών αυτοκινήτων.\nprevious Το Ασφαλιστικό Μαγκαζίνο έχει άρωμα γυναίκας! Τρίτη 19 Απριλίου στις 18:00 στο insuranceforum web tv\nnext Αυξημένες και πάλι οι τιμές των κατασκευαστικών υλικών - Δείτε πόσο αυξήθηκαν τον Μάρτιο


50.000 υπερχρεωμένοι δανειολήπτες ζητούν ρύθμιση των χρεών τους | All is Business\n← Έρχονται οι ψηφιακές αποδείξεις\tΔόθηκε η αδειόδοτηση για την επένδυση χρυσού στην Θράκη! →\t50.000 υπερχρεωμένοι δανειολήπτες ζητούν ρύθμιση των χρεών τους\tΑυγ. 14\nPosted on 14/08/2011, in ΟΙΚΟΝΟΜΙΑ. Bookmark the permalink.\tΣχολιάστε.\t← Έρχονται οι ψηφιακές αποδείξεις\tΔόθηκε η αδειόδοτηση για την επένδυση χρυσού στην Θράκη! →\tΣχολιάστε


Αεροπορικά από Σκόπια για Βιέννη από 113 € | Skyscanner\nΑεροπορικά από Σκόπια για Βιέννη\nΣτοιχεία πτήσης Σκόπια για Βιέννη\nΜέση διάρκεια πτήσης, συνολική απόσταση 792 χιλιόμετρα\nΠοια είναι η καλύτερη τιμή για μετ' επιστροφής πτήση από Σκόπια προς Βιέννη;\nΗ καλύτερη τιμή που βρήκαμε στην Skyscanner για αεροπορικό εισιτήριο από Σκόπια προς Βιέννη είναι 112 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠοια είναι η διάρκεια της πτήσης από Σκόπια προς Βιέννη;\n1ώρες 35λεπτά είναι η μέση διάρκεια πτήσης από Σκόπια προς Βιέννη.\nΠόσες αεροπορικές εταιρείες πραγματοποιούν απευθείας πτήσεις από Σκόπια προς Βιέννη;\nΥπάρχουν 2 αεροπορικές εταιρείες που πραγματοποιούν πτήσεις απευθείας από Σκόπια προς Βιέννη.\nΠόσες πτήσεις πραγματοποιούνται την εβδομάδα από Σκόπια προς Βιέννη;\nΠραγματοποιούνται 10 πτήσεις την εβδομάδα από Σκόπια προς Βιέννη, από τον Οκτώβριος.\nΔείτε τις πτήσεις από Σκόπια προς Βιέννη και βρείτε τα φθηνότερα εισιτήρια με τη Skyscanner\nΗ Skyscanner είναι μία γρήγορη και απλή μηχανή αναζήτησης η οποία συγκρίνει ανάμεσα σε εκατοντάδες πτήσεις όλων των μεγάλων αερογραμμών και ταξιδιωτικών πρακτορείων και βρίσκει για εσάς τις καλύτερες προσφορές και τα πιο φθηνά αεροπορικά εισιτήρια προς Βιέννη από Σκόπια.\nΠοια είναι η καλύτερη ημερομηνία για να κλείσετε τα εισιτήρια σας από Σκόπια προς Βιέννη?\nΒεβαιωθείτε πως θα εξασφαλίσετε την καλύτερη τιμή για τα αεροπορικά σας εισιτήρια. Βρείτε την κατάλληλη ημερομηνία για να κλείσετε τα εισιτήρια σας από Σκόπια προς Βιέννη απλά χρησιμοποιώντας το εργαλείο μας «Η καλύτερη στιγμή για κράτηση».\nΧρήσιμες πληροφορίες πριν την κράτηση των εισιτηρίων σας από Σκόπια προς Βιέννη\nΑπόσταση από Βιέννη προς Σκόπια\nΧρόνος πτήσης από Βιέννη προς Σκόπια\nΠοιες αεροπορικές εταιρείες έχουν τα φθηνότερα αεροπορικά εισιτήρια από Σκόπια προς Βιέννη\nΠοιες αεροπορικές εταιρείες πετάνε απευθείας για Βιέννη από Σκόπια.\nΚατεβάστε την εφαρμογή της Skyscanner και δείτε αναλυτικά κι εύκολα όλες τις δυνατότητες που σας προσφέρει η Skyscanner για το ταξίδι σας από Σκόπια προς Βιέννη.


Ηρώ Τέντε: Μέρες που είναι… | Υστερόγραφα\nΓράφει η Ηρώ Τέντε\nTwitter: Iro Tente\nFacebook: Iro Tente\nInstagram: Iro Tente\nΤον Δεκέμβριο του 1984, ένα σοβιετικό παγοθραυστικό 13.000 τόνων που περιέπλεε στα παγωμένα νερά της ανατολικής Σιβηρίας, προχώρησε στη διάνοιξη ενός υδάτινου δρόμου μήκους 30 χιλιομέτρων – μια αρκτική αποστολή που κράτησε τουλάχιστον 3 μήνες και κόστισε πολλά, μα πάρα πολλά λεφτά για τα δεδομένα της εποχής.\nΑυτό, δε θα συνιστούσε κάποια σημαντική είδηση φυσικά. Παγοθραυστικό ήταν. Ακόμα και αν απελπιζόμασταν αρκετά ώστε να το φλερτάρουμε ως λύση για τη χιονοσκέπαστη Αττική Οδό ή την αγνώστου πατρός Κατεχάκη, θα ήταν αδύνατο αυτή η τυχαία στιγμή εκείνου του Δεκεμβρίου να μας τραβήξει την προσοχή για πάνω από λίγα δευτερόλεπτα.\nΝα όμως που η τυχαιότητα ελλοχεύει κάθε φορά που κάτι πολύτιμο πρόκειται να αναδυθεί: στην ίδια περιοχή, εκείνες τις μέρες, 3.000 φάλαινες beluga (τρισχαριτωμένα πλάσματα που αξίζει να γκουγκλάρετε) ασφυκτιούσαν για μια ανάσα οξυγόνου κάτω από την επιφάνεια της παγωμένης θάλασσας. Είχαν εγκλωβιστεί – την ίδια ώρα που ο βιολογικός τους χρονοπρογραμματισμός ορίζει πως κάθε 20 λεπτά πρέπει να αναδύονται για να αναπνεύσουν, πριν καταδυθούν ξανά και ξανά. Για να επιβιώσουν, εντόπιζαν οπές ανοιχτού νερού και από αυτές έκλεβαν σποραδικά κάποια λεπτά ανάσας.\nΕίχαν εγκλωβιστεί λοιπόν, γιατί είχαν χάσει το δρόμο τους από αυτοσχέδιες πρωτοβουλίες ενός πάγου, που γι’ αυτές ισοδυναμούσε με θάνατο. Κλήθηκε τότε ο Ναύαρχος Makarov με το τεράστιο παγοθραυστικό να ανοίξει δρόμο προς την ανοιχτή θάλασσα, ώστε τα διψασμένα για οξυγόνο πλάσματα να διασωθούν.\nΜάταια. Οι φάλαινες, αποπροσανατολισμένες, έντρομες και αποδυναμωμένες αρνούνταν πεισματικά να ακολουθήσουν τον από μηχανής θεό προς την ελευθερία.\nΜέχρι που το πλήρωμα έτυχε να κάνει μια ανατροπή στο συνήθη επιχειρησιακό σχεδιασμό του: από τα ηχεία του παγοθραυστικού άρχισε να ακούγεται συνεχώς δυνατά και σταθερά κλασσική μουσική.\nΤα υπόλοιπα ίσως και να τα μαντεύουμε. Ναι, οι τεράστιες beluga συντονίστηκαν με κάτι πέρα από το φόβο τους και ξεκίνησαν να ακολουθούν το παγοθραυστικό. Βγήκαν στην ανοιχτή θάλασσα και κανείς δεν έμαθε ποτέ ποια ήταν εκείνα τα κλασσικά κομμάτια μουσικής που στάθηκαν αιτία για να ζήσουν.\nΚι εμείς οι άνθρωποι όμως, δεν τα πάμε καλά με τον εγκλωβισμό. Η «υπο-οξυγόνωση» που προκαλεί κάθε ασφυκτικό βίωμα πόνου και κενού, παρά τον ανοιχτό ορίζοντα ζωής που είτε το θέλουμε είτε όχι είναι εκεί και περιμένει, θυμίζει κάτι από κλειστοφοβία και παράπονο.\nΣυνήθως, πιάνουμε τους εαυτούς μας να κλέβουμε σε τέτοιες οξυγόνο από όπου και όπως μπορούμε: τσιγάρο, φαγητό, εξαρτήσεις, τυφλή εκτόνωση οργής, βουτιά σε οικείες θλίψεις – ο,τιδήποτε μπορεί να προσφέρει μια μορφή απόρρητης δικαιοσύνης στο βιωματικό άδικο που μας κατατρέχει.\nΕίναι η κλασσική μουσική η απάντηση στο αδιέξοδο αυτό; Μάλλον όχι – τουλάχιστον για τους περισσότερους από εμάς που ισορροπούμε σε λογικές πραγματισμού. Είναι η σταδιακή ασφυξία ο ορατός μονόδρομος; Μάλλον ναι – κυρίως γιατί διαθέτει το αδιάσειστο άλλοθι της ορατότητας.\nΕκτός και αν συμβεί κάτι που λειτουργήσει ανατρεπτικά στο δικό μας ¨επιχειρησιακό σχεδιασμό». Ένα ερέθισμα που ενεργοποιεί κάτι περισσότερο από το ένστικτο της αυτοσυντήρησης. Μια «μουσική» πίσω από λέξεις, πρόσωπα, εικόνες, ιστορίες ανθρώπων – πίσω και πέρα από όσα ο εγκέφαλος αποκωδικοποιεί μέσα στην δική του κορνίζα λειτουργίας.\nΥπάρχει τρόπος να «ακούσω» ποτέ κάτι τέτοιο, παλεύοντας για ανάσες σε καθεστώς εγκλωβισμού;\nΥπάρχει όμως ένας ανέκδοτος μύθος που ίσως να δείχνει το δρόμο.\nΚάποτε ο Πλάτωνας πήγε στο Σωκράτη και τον ρώτησε:\n– “Τι θα χρειαζόταν να κάνω, για να είμαι σίγουρος ότι θα καταφέρω εκείνο που θέλω;”\nΟ Σωκράτης τον πήγε σε μια λίμνη και του βύθισε το κεφάλι μέσα στο νερό για πολύ ώρα.\nΣτο τέλος ο Πλάτωνας, απελπισμένος, και κοντεύοντας να σκάσει, κατάφερε να του ξεφύγει και να τινάξει το κεφάλι του έξω φωνάζοντας:\n– “Τι κάνεις εκεί; Πας να με σκοτώσεις;”\nΟ Σωκράτης αποκρίθηκε ήρεμα…\n– “Όταν θα θέλεις κάτι, με την ίδια ακριβώς λαχτάρα που ήθελες αυτή την ανάσα, τότε θα ξέρεις πώς θα το πετύχεις”.\nΚάπου υπάρχει ένα άκουσμα και για εμάς τους εγκλωβισμένους. Το ερώτημα συνήθως είναι αν αντέχουμε να το ακούσουμε.


Με τηλεδιάσκεψη θα συνεδριάσει το δημοτικό συμβούλιο Αμφιλοχίας | AgrinioPress\nΑρχική/Πολιτική/Αυτοδιοίκηση/Με τηλεδιάσκεψη θα συνεδριάσει το δημοτικό συμβούλιο Αμφιλοχίας\nΣυντάκτης Send an email 26/11/2020 , 12:21\nΜε τηλεδιάσκεψη θα πραγματοποιηθεί η Τακτική Συνεδρίαση του Δημοτικού Συμβουλίου Αμφιλοχίας την Δευτέρα, 30 Νοεμβρίου 2020 και ώρα 18.00, για συζήτηση και λήψη αποφάσεων στα παρακάτω θέματα Ημερήσιας Διάταξης:\nΘΕΜΑ 1ο : « Λήψη απόφασης για την μετατροπή της εταιρείας « ΑΝΑΠΤΥΞΙΑΚΗ ΝΟΤΙΟΥ ΗΠΕΙΡΟΥ ΑΜΒΡΑΚΙΚΟΥ-Αναπτυξιακή Ανώνυμη Εταιρεία ΟΤΑ » (δ.τ. « ΕΤΑΝΑΜ ΑΕ ΟΤΑ») σε « Αναπτυξιακό Οργανισμό».\nΘΕΜΑ 4ο : « Λήψη απόφασης για απαλλαγή από Δημοτικά Τέλη και παροχή διευκολύνσεων σε επιχειρήσεις του Δήμου Αμφιλοχίας για την αντιμετώπιση των αρνητικών συνεπειών της εμφάνισης του κορωνοϊού COVID-19» .\nΔήμος Αμφιλοχίας δημοτικό συμβούλιο


Εξαφάνιση αστροφυσικού: Η έκκληση του συντρόφου της - Ειδήσεις\nNewsIT Ελλαδα Εξαφανιση αστροφυσικου: Η εκκληση του συντροφου της – Θριλερ με το κινητο της\nΕπείγουσα έκκληση του συντρόφου της αστροφυσικού να βρεθεί το στίγμα του κινητού της.\nΘρίλερ με σήμα τηλεφωνίας από τους Φούρνους Ικαρίας.\nΜυστήριο με μαρτυρία από την καμαριέρα του ξενοδοχείου.\nΣτο πόδι όλη η Ικαρία για την 35χρονη Νάταλι.\nΕλικόπτερο της Αστυνομίας με υπερσύγχρονο εξοπλισμό στις έρευνες.\nΌπως αναφέρει ο “Πολίτης” της Κύπρου, πρόσωπο που κατέχει τις απαραίτητες τεχνικές γνώσεις για να συμβάλει στις έρευνες, υπέδειξε σε συγκεκριμένο πάροχο κινητής τηλεφωνίας πώς απενεργοποιείται η κεραία κινητής τηλεφωνίας, που βρίσκεται εγκατεστημένη στην απέναντι περιοχή από την Ικαρία, με όνομα «Φούρνοι».\nΑΣΤΡΟΦΥΣΙΚΟΣΕΙΔΗΣΕΙΣΕΞΑΦΑΝΙΣΗ ΑΣΤΡΟΦΥΣΙΚΟΥΕΡΕΥΝΕΣΙΚΑΡΙΑΚΙΝΗΤΟ ΤΗΛΕΦΩΝΟΣΥΝΤΡΟΦΟΣ ΑΣΤΡΟΦΥΣΙΚΟΥ


den ksekinaei to pc mou - freestuff.gr\nΔημοσίευση από mariosss » 13 Μάιος 2009 14:13\nkalispera paidia, eimai kainourgios sto freestuff! exw ena terastio provlima me to pc mou, den ksekinaei, den kanei kan to xaraktiristiko (mpip) tis ekinisis, den checkarei mnimi, den deixnei tipota i othoni, enw ta cooller, dvd klp deixnei oti douleuoun!! tsekara othoni, skliro, evala alli ram, katharisa mesa gia tuxon kolima skonis, evgala kai ksanaevala cpu, evala allo trofodotiko gia dokimi, alla tipota, giati na ginete auto, pleaseeeee an kapoios kserei na mou pei kati na dokimasw! sas euxaristw para polu kai sugnwmi gia to priksimo mesimeriatika!\n*Edit by EkLekTos: Άλλαξα τον τίτλο του θέματος.\nΔημοσίευση από CyberCr33p » 13 Μάιος 2009 14:15\nΔημοσίευση από c0d3punk » 13 Μάιος 2009 14:18\nΜη φρικάρεις!αν δεν είναι κάρτα γραφικών σου τότε φταίει η μητρική!\nδοκίμασε να το ξεκινήσεις χωρίς να έχεις καμία κάρτα πάνω του (εκτός από την κάρτα γραφικών )και χωρίς σκληρούς και dvd.\nη μνήμη που έβαλες ήταν κάποια που ταιριάζει με την μητρική σου ή ήταν απλά μια διαθέσιμη μνήμη?\nρίξε και ένα BIOS reset έτσι για το γαμώτο\nΔημοσίευση από EneMe » 13 Μάιος 2009 14:21\nΔημοσίευση από mariosss » 13 Μάιος 2009 14:29\ni ram pou evala teriazei apolita! evgala ta panta (dvd,sklirous) alla tipota!!reset sto bios? vgazw mpataria diladi??? xilia euxaristw!!!\nΔημοσίευση από mariosss » 13 Μάιος 2009 14:52\nkarta grafikwn einai on board!!\nΔημοσίευση από DGeorge » 13 Μάιος 2009 14:56\nΜάλλον δεν αρκεί να βγάλεις την μπαταρία.\nΚατ'αρχήν θα πρέπει να μας πεις ακριβώς τον κατασκευαστή/μοντέλο της motherboard, για να σε καθοδηγήσουμε εμείς, στο "Πώς θα κάνεις BIOS-Reset".\nΑν επίσης, έχεις διαθέσιμο το manual της motherboard σου, και το διαβάσεις γράφει με αρκετή σαφήνεια πώς γίνεται. Επίσης στα manual των περισσοτέρων motherboard, που έχω δει, επισημαίνουν έντονα: Ο PCς πρέπει να είναι OFF, όταν θα κάνεις BIOS-Reset, διαφορετικά κινδυνεύει η motherboard!!! (Καλού-κακού βγάλ'τον κι απ'την πρίζα.)\nΕπειδή το τροφοδοτικό μπορεί να δείχνει ΟΚ, τα ανεμιστήρια να τρέχουν ΟΚ, οι δίσκοι, τα CDιά να 'δείχνουν' ΟΚ, και στο τέλος "Νεκρική Σιγή"..... Το δεύτερο τροφοδοτικό, που δοκίμασες, είναι εγγυημένο/τσεκαρισμένο ότι λειτουργεί πλήρως (π.χ. σε άλλο PC);\nΒέβαια, κι εμένα, η πρώτη χοντρή-λοξή ματιά έπεσε στη motherboard!!! Ο πρώτος ύποπτος\nΕυτυχώς που κυκλοφορούν κι αρκετά οικονομικά μοντελάκια, σε αντίθεση με τις CPU που -ελαφρώς- γδέρνουν.... Παρακάλα να μην φταίει αυτή\nΤελευταία επεξεργασία από το μέλος DGeorge την 13 Μάιος 2009 14:59, έχει επεξεργασθεί 1 φορά συνολικά.\nΔημοσίευση από c0d3punk » 13 Μάιος 2009 14:57\nε ή βγάζεις τη μπαταρία για λίγη ώρα ή βραχυκύκλωσε το jumperακι που λέει CMOS_CLR (ή κάτι παρόμοιο) και είσαι Ok.\nαν και φοβάμαι πως καλό είναι να κοιτάξεις για νέα μητρική :-/\nδοκίμασες καμιά κάρτα γραφικών σε AGP? αν και δύσκολο να φταίει η onboard αλλά anyway....\nΔημοσίευση από mariosss » 13 Μάιος 2009 14:59\npaidia paratirisa kati, paizei na mou kanei epanekinisi prin ksekinisei? auto san na katalava vlepontas ta lampakia, kati tetoio vlepw! ax sas exw zalisei!!!\nΔημοσίευση από mariosss » 13 Μάιος 2009 15:03\nexete dikio, den sas eipa akrivws ti pc exw! intel celeron d 2,30ghz 512 ddr! sas upereuxaristw olous gia to endiaferon kai sas iperektimw!!\nΔημοσίευση από DGeorge » 13 Μάιος 2009 15:04\nΌπως και νά'χει το πράγμα, νοιώθω σαν να λέμε λογια στον αέρα, χωρίς να έχουμε ακριβώς τον κατασκευαστή/μοντέλο της motherboard\nΔημοσίευση από mariosss » 13 Μάιος 2009 15:08\ngeorge exeis dikio ''fc gigabyte 8S661FXM-RZ''\nΔημοσίευση από DGeorge » 13 Μάιος 2009 15:17\nΣε πρώτη φάση, και σε περίπτωση που δεν το έχεις, το manual κατεβαίνει από εδώ!\nΤελευταία επεξεργασία από το μέλος DGeorge την 13 Μάιος 2009 15:39, έχει επεξεργασθεί 1 φορά συνολικά.\nΔημοσίευση από mariosss » 13 Μάιος 2009 15:20\nooo, george auto epsaxna kai den to evriska! xilia euxaristwwwwwwwwww!!!\nΔημοσίευση από DGeorge » 13 Μάιος 2009 15:40\nΜάλλον χρειάζεσαι εκπαίδευση στο Googleισμα


μείωση Archives - Page 5 of 9 - xenesglosses.eu\nΠαρασκευή, 28/01/2022, 05:32\nHome / Αρχείο ανα λέξη κλειδί: μείωση (page 5)\nΜε συγκέντρωση διαμαρτυρίας στο υπουργείο Παιδείας, την Παρασκευή 13 Μάη, στη 1 το μεσημέρι, υποδέχονται οι εκπαιδευτικοί τις αποφάσεις της κυβέρνησης για τις αλλαγές στα δημοτικά σχολεία από Σεπτέμβρη, που θα σημάνουν δραστική μείωση των εκπαιδευτικών στα σχολεία και κατά ...\nΛιγότεροι από 20.000 οι αναπληρωτές το επόμενο σχολικό έτος;\nΡεπορτάζ: xenesglosses.eu Ξεκίνησαν, όπως έχει αποκαλύψει το xenesglosses.eu οι πρώτες συζητήσεις για τον προγραμματισμό της επόμενης σχολικής χρονιάς όσον αφορά το θέμα των αναπληρωτών. Οι πιστώσεις του ΕΣΠΑ είναι μειωμένες καθώς έχουν απομείνει 160.000.000 ευρώ για τα επόμενα 4-5 έτη, ...\nΣυντάκτης: Στέργιος Ζιαμπάκας Πόσοι είναι οι απασχολούμενοι στον δημόσιο τομέα; Είναι επαρκώς στελεχωμένη η Δημόσια Διοίκηση; Τα επικαιροποιημένα στοιχεία στο Μητρώο Ανθρωπίνου Δυναμικού Ελληνικού Δημοσίου που αναφέρονται στον Γενάρη του 2016 απαντούν ως εξής: Αναφορικά με το πρώτο ερώτημα, το σύνολο ...\nΜείωση των αιτήσεων μετάθεσης σε Α/θμια και Β/θμια. Αναλυτικά συγκριτικά στοιχεία ανά κλάδο\nΜείωση παρουσιάζει φέτος ο αριθμός των αιτήσεων μετάθεσης εκπαιδευτικών στην Πρωτοβάθμια και στη Δευτεροβάθμια Εκπαίδευση όπως προκύπτει από την επεξεργασία των στοιχείων των αρμόδιων Διευθύνσεων του Υπουργείου Παιδείας, Έρευνας και Θρησκευμάτων. Συγκεκριμένα στην Πρωτοβάθμια Εκπαίδευση για τις ειδικότητες των Δασκάλων ...\n67 εκατ. ευρώ η μείωση στον προϋπολογισμό για την Πρωτοβάθμια Εκπαίδευση\nΜείωση στον προϋπολογισμό για την Πρωτοβάθμια Εκπαίδευση Μείωση κατά 67 εκ. ευρώ στον κωδικό των αποδοχών και συντάξεων Αν και ο κρατικός προϋπολογισμός καταγράφει συνολικά αύξηση κατά 59 εκ. ευρώ εντούτοις υπάρχουν φορείς, όπως έχουμε γράψει, στους οποίους καταγράφεται μείωση. ...\nΜαθητές, σχολικές µονάδες και διδακτικό προσωπικό: λήξη σχολικού έτους 2013/2014 Από την ΕΛΣΤΑΤ ανακοινώνονται τα στοιχεία που αφορούν στις στατιστικές Πρωτοβάθµιας Εκπαίδευσης σύµφωνα µε τα οποία: α) ο αριθµός των εγγεγραµµένων µαθητών κατά το σχολικό έτος 2013/2014, σε σχέση µε ...


Ανακρίνεται η πρωθυπουργός της Νορβηγίας για διοργάνωση πάρτι γενεθλίων εν μέσω πανδημίας - News Dot\nΑρχική ΚΟΣΜΟΣ Ανακρίνεται η πρωθυπουργός της Νορβηγίας για διοργάνωση πάρτι γενεθλίων εν μέσω πανδημίας\nΤην πρωθυπουργό της Νορβηγίας, Έρνα Σόλμπεργκ, άρχισε σήμερα να ανακρίνει, όπως ανακοίνωσε, η αστυνομία της χώρας για το πάρτι γενεθλίων που διοργάνωσε τον περασμένο μήνα και ενδέχεται να της επιβληθεί πρόστιμο 10.000 κορωνών (περίπου 982 ευρώ) για παραβίαση των κανόνων κοινωνικής απόστασης λόγω της COVID-19.\n“Ξεκινήσαμε έρευνα και μέρος αυτής περιλαμβάνει ανάκριση της πρωθυπουργού. Αναλάβαμε την πρωτοβουλία και η ανάκριση έχει ξεκινήσει, αλλά δεν έχει τελειώσει επισήμως”, δήλωσε στο Reuters ο αστυνομικός επιθεωρητής Πεν Μόρτεν Σέντινγκ. Η αστυνομία σκοπεύει να ολοκληρώσει την έρευνα αυτή την εβδομάδα, είπε.\n“Σχεδιάσαμε δείπνο σε ένα εστιατόριο, κάτι που πιστεύαμε ότι ήταν σύμφωνο με τις οδηγίες λόγω κορωνοϊού. Ήταν σε ένα εστιατόριο στο οποίο κάναμε κράτηση για τρία ξεχωριστά τραπέζια και κρατήσαμε τις αποστάσεις μας”, δήλωσε η Σόλμπεργκ στους δημοσιογράφους την περασμένη Παρασκευή. “Μπορώ μόνο να ζητήσω συγγνώμη για το γεγονός ότι δεν αντιληφθήκαμε ότι αυτό, όπως ορίζεται από τον νόμο, ήταν μια εκδήλωση.”\nΠροηγούμενο άρθροΝέο διπλό αρνητικό ρεκόρ με 3.586 νέα κρούσματα και 699 διασωληνωμένους – 51 θάνατοι το τελευταίο 24ωρο\nΕπόμενο άρθροΡαγδαία αύξηση των θανάτων λόγω κορωνοϊού στην Ιταλία το τελευταίο 24ωρο


Πώς θα λειτουργήσουν οι επιχειρήσεις-υπηρεσίες που επανεκκινούν στις 18 και 25 Μαΐου - thebanker.gr\nΤις δραστηριότητες και τους κανόνες λειτουργίας των επιχειρήσεων και υπηρεσιών που επανεκκινούν αύριο, Δευτέρα 18 Μαΐου, και τη Δευτέρα 25 Μαΐου, ανακοίνωσε την Κυριακή ο υφυπουργός Ανάπτυξης και Επενδύσεων, Νίκος Παπαθανάσης.\nοι δραστηριότητες υπηρεσιών εστιατορίων και κινητών μονάδων εστίασης\nΌπως είπε ο κ. Παπαθανάσης, η Γενική Γραμματεία Εμπορίου και Προστασίας Καταναλωτή, από την αρχή της κρίσης έως σήμερα έχει πραγματοποιήσει 8.828 ελέγχους, επιβάλλοντας κυρώσεις για αισχροκέρδεια και μη τήρηση των κανόνων λειτουργίας.\nΟ ίδιος σημείωσε πως στα τέσσερα στάδια επανεκκίνησης της οικονομίας, από τις 4 Μαΐου έως και τις 25 Μαΐου, επιστρέφουν σε λειτουργία 197.000 επιχειρήσεις, δηλαδή το 65% των επιχειρήσεων που ήταν σε αναστολή λειτουργίας.\n«Στις 4 και στις 11 Μαΐου έγιναν σημαντικά βήματα. Οι εργαζόμενοι και οι επαγγελματίες απέδειξαν τη δύναμη, την αποφασιστικότητα και την προσήλωσή τους στο κοινό μας στόχο, να θωρακίσουμε τη δημόσια υγεία, να διαφυλάξουμε τις θέσεις εργασίας και να επιταχύνουμε την επιστροφή της οικονομίας μας στην κανονικότητα.\nΣυνεχίζουμε στο τρίτο και στο τέταρτο βήμα επανεκκίνησης της οικονομίας μας όπως και στα δύο προηγούμενα. Τηρούμε τους κανόνες και κρατάμε ψηλά το αίσθημα της ατομική μας ευθύνης. Είναι συνταγή επιτυχίας και όλες και όλοι μαζί, ενωμένοι, το έχουμε αποδείξει» τόνισε ο κ. Παπαθανάσης.\nΠώς θα λειτουργήσουν οι επιχειρήσεις-υπηρεσίες που επαναλειτουργούν στις 18 και 25 Μαΐου\nΈως 350 ευρώ το επίδομα θέρμανσης\nΚ. Μίχαλος: Να διαγραφούν τα χρέη των επιχειρήσεων που πλήττονται από την πανδημία


Παρα Ενας 50 Λογοι Για Να Μην Παντρευτειτε - Ψυχολογια (BKS.0007491)\nΑρχική > Βιβλία > Ψυχολογία > ΠΑΡΑ ΕΝΑΣ 50 ΛΟΓΟΙ ΓΙΑ ΝΑ ΜΗΝ ΠΑΝΤΡΕΥΤΕΙΤΕ\nΠΑΡΑ ΕΝΑΣ 50 ΛΟΓΟΙ ΓΙΑ ΝΑ ΜΗΝ ΠΑΝΤΡΕΥΤΕΙΤΕ\nΠΑΠΑΔΗΜΗΤΡΙΟΥ ΚΑΤΕΡΙΝΑ στην κατηγορία ΨΥΧΟΛΟΓΙΑ\nΣυγγραφέας: ΠΑΠΑΔΗΜΗΤΡΙΟΥ ΚΑΤΕΡΙΝΑ\nΈνα βιβλίο, αχαρακτήριστο, γεμάτο χιούμορ, πολλή περίσκεψη και καθόλου αιδώ... Είμαι μια γυναίκα παντρεμένη! Ομολογώ την αμαρτία μου. Ωστόσο, επειδή "αμαρτία ξομολογούμενη, η μισή συγχωρεμένη", χώρια που εσείς σαν μεγαλόψυχες υπάρξεις θα μου συγχωρήσετε και την υπόλοιπη μισή, δεν υφίσταται καν αμαρτία!\nΠΑΡΑ ΕΝΑΣ 50 ΛΟΓΟΙ ΓΙΑ ΝΑ ΜΗΝ ΠΑΝΤΡΕΥΤΕΙΤΕ (BKS.0007491)\nΠΑΡΑ ΕΝΑΣ 50 ΛΟΓΟΙ ΓΙΑ ΝΑ ΜΗΝ ΠΑΝΤΡΕΥΤΕΙΤΕ BKS.0007491 ΠΑΠΑΔΗΜΗΤΡΙΟΥ ΚΑΤΕΡΙΝΑ ΠΑΠΑΔΗΜΗΤΡΙΟΥ ΚΑΤΕΡΙΝΑ ΨΥΧΟΛΟΓΙΑ ΠΑΡΑ ΕΝΑΣ 50 ΛΟΓΟΙ ΓΙΑ ΝΑ ΜΗΝ ΠΑΝΤΡΕΥΤΕΙΤΕ


Αντιπεριφερειάρχης Σάμου: Οφείλουμε στη μνήμη των παιδιών να κάνουμε τα πάντα ώστε να αποφευχθούν τέτοιες τραγωδίες στο μέλλον - Samos24\nΑντιπεριφερειάρχης Σάμου: Οφείλουμε στη μνήμη των παιδιών να κάνουμε τα πάντα ώστε να αποφευχθούν τέτοιες τραγωδίες στο μέλλον\nΜε μία ανάρτηση σχολίασε ο Aντιπεριφερειάρχης Σάμου, Βασίλης Πανουράκης, την συμπλήρωση ενός έτος από τον σεισμό των 7 βαθμών της κλίμακας Ρίχτερ, που στάθηκε μοιραίος για τα δύο νέα παιδιά, τον 17χρονο Άρη και τη 15χρονη Κλαίρη, τα οποία έχοντας επιστρέψει μόλις από το σχολείο, έχασαν τη ζωή τους μαζί όταν καταπλακώθηκαν από την κατάρρευση τοίχου.\nΣυγκεκριμένα, ο κ. Πανουράκης δημοσίευσε μία κοινή τους φωτογραφία των παιδιών και σχολιάζοντας:\nΈνας χρόνος συμπληρώνεται μετά τον καταστροφικό σεισμό και κανείς δεν μπορεί να ξεγράψει από το μυαλό του τις άσχημες εκείνες στιγμές και τις θλιβερές εικόνες που ακολούθησαν. Το ισχυρότατο πλήγμα ήταν όμως η απώλεια των δύο παιδιών μας, της Κλαίρης και του Άρη, που έχασαν τόσο άδοξα τις ζωές τους.\nΗ συμπαράσταση του κόσμου μακάρι να απαλύνει όσο γίνεται τον πόνο των γονιών τους για το άσχημο αυτό παιχνίδι της μοίρας. Τέτοια ισχυρότατα χτυπήματα έρχονται για να μας θυμίζουν αυτά που θα έπρεπε να είναι αυτονόητα, όπως την ανεκτίμητη αξία της ανθρώπινης ζωής.\nΟφείλουμε στη μνήμη τους να κάνουμε τα πάντα ώστε να αποφευχθούν τέτοιες τραγωδίες στο μέλλον.\nΣτο ΚΥΤ της Κω μεταφέρθηκαν 375 μετανάστες\nΤελικά αποτελέσματα εσωκομματικών εκλογών Ν.Δ Σάμου